Ўзбекистон Соғлиқни сақлаш вазирлиги коронавируснинг янги штамми ҳақида илк бор маълумот берди - Daryo\n19:42, 23.12.2020 96675\nЎзбекистон Соғлиқни сақлаш вазирлиги коронавируснинг янги штамми ҳақида илк бор маълумот берди\nЎзбекистон Соғлиқни сақлаш вазирлиги Буюк Британияда аниқланган коронавируснинг янги тури ҳақида маълумот берди.\nКоронавирусга қарши курашиш штаби аъзоси Севара Убайдуллаева коронавируснинг янги штамми ҳақида маълумот бериб, бу ҳақдаги саволларга жавоб берди:\n«Биз шуни унутмаслигимиз керакки, ҳар қандай вирус атроф-муҳитга мослашиш даврида мутацияга учрайди. Мутациянинг қанчалик кенг кўламда бўлиши вируснинг тарқалувчанлиги билан боғлиқ, яъни касалликни юқтирган ҳар учинчи, тўртинчи одамда бу вирус мутацияси кузатилади. Коронавируснинг кенг тарқалаётган мутацион штамми сентябрь ойида биринчи бор Буюк Британияда аниқланган, бугунги кунда 60 нафардан ортиқ провинцияда бу штамм кузатилаётгани ҳақида маълумотлар мавжуд».\nШунингдек, у COVID-19’нинг мазкур штамми асосан кимларда аниқланаётганини ҳам маълум қилган.\n«Олимларнинг кузатиши бўйича COVID-19’нинг мазкур штамми кўпроқ болалар ва ёшларда аниқланмоқда ҳамда касаллик белгиларида деярли ўзгариш йўқ. Лекин бу штамм аниқланганига ҳали кўп вақт бўлмагани боис касалликнинг оғир ва ўта оғир даражада кечуви ҳақида маълумотлар етарли эмас. Бу эса бизни янада ҳушёр бўлишга чорлайди», — дейди у.\nСевара Убайдуллаева коронавирусга қарши ишлаб чиқилаётган вакциналар касалликнинг янги штаммига ҳам таъсир қилишини таъкидлаган:\n«Янги штамм таҳлиллари шуни кўрсатмоқдаки, мутациядан сўнг вируснинг тож оқсилларида ўзгариш бўлган — булар вируснинг одам танаси ҳужайралари қобиғидан ўтиб, ичкарига киришида калит вазифасини ўтовчи қисмидир. Вирус шу тожлар орқали тана ҳужайраси юзаси билан контактга киришади. Ишлаб чиқилаётган вакциналар коронавируснинг ташқи қобиғи, яъни ёғ кислотаси мавжуд С-оқсилли қобиғига таъсир қилади. Коронавирус мутацияга учраб, ўз генетик штаммини ўзгартирса ҳам, вакциналар унинг янги штаммларига таъсир кўрсатиши тўғрисида Буюк Британия ва Россия олимлари таъкидлаб келмоқда.\nВакцина иммун тизимини вируснинг турли таркибий қисмларига ҳужум қилиш учун тайёрлайди, бу эса тожнинг муайян қисми мутацияга учраса ҳам, вакцина самараси сақланиб қолишини англатади. Дунё олимлари вирус вакцинага қарши тура оладиган мутантларни келтириб чиқарса, коронавирусга қарши вакциналарни касалликка мослаштириб бориш мумкинлиги ҳақида айтишмоқда».\nУнинг таъкидлашича, касалликдан ҳимояланиш учун доимий равишда карантин ва шахсий гигиена қоидаларига риоя қилиш, соғлом турмуш тарзига амал қилиш керак. Жумладан:\nниқобларни тўғри тақиш ва ўз вақтида алмаштириш;\nуйдан ташқарига чиққанда ўзаро масофани сақлаш;\nқўлларни доим совунлаб ювиш ёки антисептик воситалар билан ишлов бериш;\nуйга қайтганда, оила аъзолари билан кўришишдан олдин кийимларни алмаштириш, қўлларни совунлаб 20 сониядан кўп ювиш, томоқ ва бурунни 3 мартадан ортиқ иссиқроқ сувда чайиш, юзларни ювиш;\nсоғлом ва рационал овқатланиш, мева сабзавотларга бой овқат маҳсулотларини истеъмол қилиш (овқат тўлиқ термик таъсирдан ўтган бўлиши керак);\nенгил жисмоний ҳаракатлар билан доимий шуғулланиш, нафас машқларини бажариш ва аста-секин жисмоний фаолликни кўпайтириб бориш лозим.\nЕвропанинг бир қатор мамлакатлари — Нидерландия, Бельгия, Австрия ва Италия кабилар Буюк Британия билан авиақатновларни тўхтатишини эълон қилиб улгурди. Ирландия, Франция ва Германия, шунингдек, Исроил ҳам шундай қарор қабул қилиш масаласини кўриб чиқмоқда. Билд нашри маълумотларига кўра, Германия канцлери Ангела Меркель Европа Иттифоқидаги ҳамкасблари билан Буюк Британиядан Евроиттифоққа парвозларни 20 декабрь оқшомидан то 2021 йил 6 январигача мувофиқлаштирилган ҳолда тақиқлаш бўйича келишишни режалаштирмоқда. Бундан ташқари, Европа Иттифоқи ва ЖАР ўртасидаги авиақатновлар чекланиши, Буюк Британия билан темир йўл ва паром алоқаси ҳам тўхтатилиши мумкин.\nЯнги штамм Дания ва Бразилияда ҳам аниқланди.\n15:26, 03.01.2022 163187\n15:16, 09.01.2022 95574\n20:09 Бугун 242\n19:59 Бугун 1159\n19:48 Бугун 2808\n00:52 Бугун 81191\n00:19 Бугун 71592\n02:41 Бугун 68678


ahlisunnat.com-Рўза-Рўзани бузадиган ва бузмайдиган ҳолатлар\nБу борада мутахассис доктор айтадики: Тил тагига дори қўйилганда асаб тизимининг огоҳлантириши билан мияга жуда тез хабар етиб боради. Мия тил тагидаги рефлексларни автоматик тарзда ҳаракатга келтиради. Сўнгра сўлак тизими ишга тушиб, тупук ишлаб чиқади, сўлак ҳосил қилади. Сўлак ишлаб чиқарилгандан кейин рефлексларнинг қўзғатиши билан капилляр томирлар ҳаракатга келади ва шимилиб энг қисқа вақтда қонга ўтади. Тупук сўлаги бўлмаса дори фақат капилляр томирлар воситаси билан қонга аралашолмайди. Чунки дори намланиб, капилляр томирларга бориши лозим. Бадандаги тери микозага ўхшаб юпқа бўлса ҳам сўлак бўлмагани учун тил тагидагидек шимилмайди. Сўлак автомобиль, дори ҳайдовчи каби мукоза тагидаги капиллярлар эса йўллар кабидир. Бадан сиртида эса автомобиль ва йўллар бор, аммо ҳайдовчи йўқ. Ҳайдовчи келганидан кейин автомобиль ҳаракат қилади.\nТиббий жиҳатдан тиш ҳам, милклар ҳам мукоза эмас, тиш ва тиш таги фарқли хоссаларга эга икки алоҳида орган кабидир.\nЭтик ва маҳсига масҳ этиш жоиздир. Лекин маҳсидан юпқа бўлган пайпоққа масҳ қилиш жоиз эмас. Иккиси ҳам оёққа кийилади, лекин сифатлари турлича. Шунга ўхшаб, тил тагидаги мукоза деб аталадиган юмшоқ тўқима бадандаги теридан жуда фарқ қилади. Тил тагига дори, таблетка қўйиб юқорида айтганимиздек, капилляр томирларга шимилишини таъминлаш, терига дори инекция қилиб, капилляр томирларга етказишга ўхшайди. Шу сабабли рўзани бузади.\nСавол: Бурним битиб қолганида жуда безовта бўламан, ишларим қолиб кетади. Буруннинг ичига суюқ дори қўйилса, рўза бузиларкан. Қаттиқ дори, масалан, викс сурсам, рўзам бузиладими?\nЖавоб: Буруннинг ичига қаттиқ дори, малҳам суриш рўзани бузмайди. Суюқ дори бузади.\nСавол: Францияда яшайман. Христиан аёлим кечаси уйғониб, менга саҳарлик тайёрлайди. Кеча саҳарликни еб, имсок вақтида қайта ётдим. Уйқусираб ётганимда, мени у ёқ-бу ёғимдан ушлаб, силаб-сийпади. Ниҳоят мен жунуб бўлдим. Лекин мен ҳеч бир ҳаракат қилмадим. Рўзам бузилдими?\nЖавоб: “Мана шундай қил” деб амр қилмаганингиз ва давомида ҳеч бир ҳаракат қилмаганингиз учун рўза бузилган бўлмайди. Лекин рўзани бузиши мумкин бўлган бундай таҳликали ишлардан узоқ бўлиш керак.\nСавол: Оғиздаги яра учун рўзадор киши дори билан ғарғара қилиш дурустми?\nЖавоб: Оғиздаги яра намозда қироатга моне бўлмаса, дори билан ғарғара қилиш макруҳ бўлади. Қироатга моне бўлаётган бўлса, дори билан ғарғара қилиш макруҳ бўлмайди. Чунки узр бордир.\nСавол: Гинеколог аёл докторда кўрикдан ўтган аёлнинг рўзаси бузиладими? Агар бузилса, каффорат керак бўладими?\nЖавоб: Доктор қўлқопига ҳар қандай бир дори, ёғ сурса, рўзаси бузилади. Бунда фақат қазо керак бўлади.\nСавол: Оғзимга балғам келганида, ютиб юбораман. Бу ҳолда рўзам бузиладими?\nЖавоб: Балғамни ютиш билан рўза бузилмайди.\nСавол: Тупугимиз лабимиздан пастга оқса, биз уни ялаб ютсак, рўза бузиладими?\nЖавоб: Туфлаб тупугимизни яласак, рўза бузилиб, қазосини тутиш керак бўлади. Сиз айтган шаклда бўлса, рўза бузилмайди. Чунки тупукнинг бир қисми ҳали оғзимизда бўлади.\nСавол: Рамазонда бир инсон хуфтондан кейин аёли билан бирга бўлса, сўнгра бироздан кейин ғусл оламиз деб, ухлаб қолишса, уйғонганларида қуёш чиқиб кетган бўлса, каффорат керак бўладими?\nЖавоб: Қазо ҳам керак бўлмайди. Яъни рўзалари бузилмайди. Иҳтилом бўлган кишининг ҳам рўзаси бузилмайди. Лекин намоз ўқиш учун вақтни ўтказмай дарров ғусл олиш керак. (Аввалдан тадбир олиб, жунуб ҳолда уйғонмаслик лозим.)\nСавол: Рамазонда саҳар ётишдан аввал тишларимизни паста билан тозалаймиз. Оғзимизни чайқашимизга қарамай, пастанинг таъми оғзимиздан кетмайди. Бу ҳолат рўзани бузадими?\nЖавоб: Йўқ, бузмайди.\nСавол: Сақич чайнаш рўзани бузадими?\nЖавоб: Ҳа, бузади. Кунимиздаги сақичлар аввалги табиий сақичлар каби эмас. Ҳозиргилар чайналганида таъми ёки баъзи парчаларни ютиб юбориш мумкин ва рўза бузилади.\nСавол: Бошқа кишининг оғиз сувини ютиш рўзани бузадими?\nЖавоб: Бошқа бировнинг тупугини, сўлагини ютиш рўзани бузади. Агар бу киши севган кишимиз бўлса, у ҳолда қазо эмас, каффорат керак бўлади.\nСавол: Рўза ҳолимда ўрганиб қолганим учун лабимдаги лаб бўёғи (памада)ни ялайман. Рўзам бузиладими?\nЖавоб: Лаб бўёғининг рўзага зарари йўқ. Лекин уни еса рўза бузилади ва қазо керак бўлади.\nСавол: Рўза эканлигимни унутиб, истинжо вақтида унутиб, ичига сув кетиб қолса, рўзага зарар берадими?\nЖавоб: Унутилганида зарари йўқ. Унутиб еб-ичиш ҳам рўзани бузмайди. Рўзадор эканини билиб туриб, истинжода ортиқча ҳаракат қилиб, ичига сув кетиб қолса, рўза бузилади ва қазо керак бўлади.\nСавол: Балиқларнинг сувини тозалаётганимда бўғзимга истар-истамас сув кетиб қолди. Рўзам бузилдими?\nЖавоб: Оғизнинг ичида бўлса, бузилмайди. Агар бўғиздан ўтиб кетса, у ҳолда рўза бузилади. Қазо керак бўлади.\nСавол: Рўзадор ҳолимда юрагим оғриганида тирнитрин дорисини олсам, рўзам бузилиб, қазо керак бўладими?\nСавол: Рўза тутганида оғизга келган тупукни ютишнинг зарари борми?\nЖавоб: Йўқ, зарарли эмас. Ҳатто таҳоратдан кейин оғиздаги намликни ютиш ҳам рўзани бузмайди.\nСавол: Ярага қўйилган дори, рўзани бузадими?\nЖавоб: Ярага сурилган малҳамнинг ҳазм қилиш йўлига кетгани маълум бўлмаса, рўза бузилмайди.\nСавол: Рўзадорлигида атир ҳидлаш рўзани бузадими?\nЖавоб: Гул, атир ҳидлаш билан рўза бузилмайди, макруҳ ҳам бўлмайди.\nСавол: Жинсий аъзо учига қўйилган пахтанинг бир учи ташқарида қолса, рўза бузиладими?\nЖавоб: Бузилмайди. Бутунлай ичига кириб кетса, бузилади.\nСавол: Тиш олдириш рўзани бузадими?\nЖавоб: Тиш олдириш рўзани бузмайди. Агар тиш олдираётганида укол қилинса, рўза бузилади. Тишдан чиққан қонни ютиш ҳам рўзани бузади. Рамазон рўзасини тутаётганида укол қилдирган ёки тишидан чиққан қонни ютган кишининг рўзаси бузилади, фақат қазо керак бўлади, каффорат керак эмас.\nСавол: Томирдан капельница бериш фақат имоми Аъзамга кўра рўзани бузиши айтилади. Бошқа мазҳабларга кўра бузилмайдими? Капельница орқали озиқ ва даво берилиши мумкин. Эҳтиёжи бўлган сувни, озиқни ва дорини капельница орқали олган кишининг рўзаси бузилмайдими? Рўза тутишдан мақсад еб-ичишни тарк этиш эканлигига кўра, оғиз йўли билан эмас, томир йўли билан еб-ичган кишининг рўзаси нима учун бузилмайди?\nЖавоб: Тўрт мазҳабда ҳам соғлом терига қўйилган дори, озиқ ва дармон теридан шимилиб, ичига кирса рўза бузилган бўлмайди. Масалан, юрак хастаси кўкси устига таркибида нитродерм бўлган бир дорини қўяди. Бе теридан ичига шимилиб ўтади. Соғлом теридан ичкарига киргани учун тўрт мазҳабда ҳам рўзани бузмайди. Шунга ўхшаб, соғлом терига қўйилган никотин пластери ҳам вужуд тарафидан шимилгани ҳолда тўрт мазҳабда ҳам рўзани бузмайди. Табиий тешиклардан кирган нарсалар рўзани бузади. Шофеъийда қулоқ табиий тешикдир. Қулоққа қўйилган суюқ-қаттиқ ҳар қандай нарса ошқозонга киргандек рўзани бузади. Шофеъийда сийдик йўли ҳам табиий тешик ҳисобланади. Бу ерга дори, ҳатто пахта юмалоқлаб қўйса ҳам рўзани бузади.\nТўрт мазҳабда ҳам ва бутун имомларга кўра ярага қўйилган дори жавфга (ичига) кирадиган бўлса, рўза бузилади. Шофеъий мазҳабида мия, қорин, ичак, қовуқ жавф саналади. Масалан бошдаги суяк ёрилиб, бу ердаги ярага қўйилган дори мияга кирадиган бўлгани учун рўза бузилган бўлади.\nШофеъийда қоринга пичоқ урилса, пичоқнинг учи ошқозонга киргани учун рўза бузилади. Соғлом теридан пичоқ жавфга киргач рўза бузилганидек, игна билан мушак ёки томирни тешиб берилган дори, жавфга етиб борганида рўза бузилган бўлади. Ҳанафийда эса пичоқ бутунлай ошқозоннинг ичига кирсагина, рўза бузилади.\nБугун тиббиётда осма укол (капельница)нинг мияга ва вужуднинг ҳамма жойига етиб бориши қатъийлигини исботлаган. У ҳолда капельница тўрт мазҳабда ҳам рўзани бузади. Кейин фақат қазосини ўташ керак бўлади. Тиббиёт томирдан ва мушаклардан юборилган дорининг мия ва қовуққа кетишини билдириб турганда ҳеч ким “Капельница ёки укол билан берилган дори ичга, яъни мия, қовуқ каби жойларга бормайди” деб даъво қила олмайди. Айтса ҳам, бекорчи гап бўлади.\nБутун докторлар томирдан ёки мушакдан берилган дорининг мия ва қовуққа боришини билдиришган. Шундай экан, ишнинг аслини билмаганларга алданиб, укол билан рўзани бузиб қўймайлик.\n(Бу ердаги Ҳанафий мазҳабига тегишли масалалар Тахтовий, Мабсут, Бадойи ва шунга ўхшаш китоблардан, шофеъий мазҳабига тегишли ҳукмлар Мажму, Муғн-ул-муҳтож, Туҳфа, Анвор, Куммасра, Бажурий, Шарҳи ибни Бажурий каби мўътабар асарлардан олинган.)\nСавол: Рўзадорлигида қулоқдан йиринг оқиши рўзани бузадими?\nЖавоб: Бузмайди. Рўзада одатда бадандан чиқадиган нарсалар рўзани бузмайди, масалан қон олдириш рўзани бузмайди. Лекин ўзи хоҳлаб оғзи тўлиб қайт қилса, рўзаси бузилади. Рўзада одатда ичига кирган нарсалар рўзани бузади. Масалан укол билан қон берилганларнинг рўзаси бузилади.\nСавол: Лабимда учуқ бор эди. Ва мен бу ёрилмасин деб крем сургандим. Лекин шомга яқин учуқ ёрилди. Рўзам бузилдими?\nСавол: Ифтор учун ейишга нарса тайёрлаётганимда бармоғимни кесиб олдим. Бир неча томчи қон оқди. Рўзам бузилдими?\nЖавоб: Йўқ, қон чиқиш билан, қон олдириш билан рўза бузилмайди.\nСавол: Тирсагимга чиққан яра йиринглаб кетгани учун унинг тепасидан ва тагидан 1 смдан кесиб, йиринг оқиши учун трубкача суқиб бир учини ташқарига чиқариб қўйишди. Кечаги кўрик вақтида бир дорини устидан сиқиб, пастки учидан оқизишди. Рўзам бузилдими?\nЖавоб: Рўзангиз бузилмади.\nСавол: Нотўғри қўйилган пломба сабабли милким доим қонайди. Саҳарликдан сўнг ётаман. Эрталаб уйғонганимда оғзим тўла қон бўлади. Қоннинг бир қисми бўғзимдан ўтган бўлади. Баъзан уйғоқлигимда ҳам қон келганини сезаман. Туфлаб ташласам таҳоратим бузилади. Туфламасдан ютсам рўзам бузилади. Баъзан ютиб юборган бўлишим ҳам мумкин. Менинг рўзаларим бузилган бўладими?\nЖавоб: Қон ютиш рўзани бузади. Рўзалар Ҳанафий мазҳаби бўйича бузилади. Шунинг учун Ханбалий мазҳабинеи тақлид қилишингиз керак. Рўзани бузадиган нарсалар инсоннинг қўлида бўлмаса, Ханбалий мазҳабида рўзани бузмайди.\nСавол: Касалхонада тест учун қон бераётганда нинани санчишдан аввал терига спирт сурилади ва нина чиқарилгандан кейин ҳам нина тешигининг устига спиртли пахта қўйилади. Бунинг рўзага бир зарари борми?\nЖавоб: Йўқ, рўзага зарари йўқ.\nСавол: Терини чизиб қилинган чечак вакцинаси рўзани бузадими?\nСавол: Сигарет чекилган хонага кириб, узоқ вақт чиқмасак, рўзамиз бузиладими?\nЖавоб: Бекордан-бекорга бу хонада ўтирсак бузилади. Агар вазифамиз бўлса, бузилмайди.\nСавол: Шаввол ойининг рўзасини тутяпман. Бугун таҳорат олаётганимда ўзим истамай бўғзимга сув кетиб қолди. Рўзам бузилдими?\nЖавоб: Унутиб еб-ичганида ёки бузилиб-бузилмаганлигини аниқ билмагунича рўза бузилган бўлмайди.\nСавол: Касалхонада қон олишди. Лекин қон фақат шприцгача келди, ташқарига чиқмади. Сўнгра уни такрор ичга юборишди. Таҳоратим ва рўзам бузилдими?\nЖавоб: Таҳоратингиз ҳам, рўзангиз ҳам бузилди. Қон ташқарига чиқиши билан таҳоратингиз, ичкарига кириши билан рўзангиз бузилди. Шприцга чиқиш билан ташқарига чиққан бўлади. Ўз қонингиз бўлса ҳам вужудингизга қон берилди.\nСавол: Ошқозонга учи ташқарида қолган асбоб суқилса, рўза бузиладими?\nСавол: Қулоқдаги пахта тешикдан ичкарига кирса, рўзани бузадими?\nСавол: Эркак ёки аёл доктор ёхуд доя Рамазон ойида таҳоратли ҳолда бир аёлга доялик қилса, рўзаси, ғусли ёки таҳорати бузиладими?\nЖавоб: Ҳанафий мазҳабидаги аёд докторининг ёки доянинг Рамазон ойида доялик қилиши билан рўзаси, таҳорати ва ғусли бузилмайди. Заруратсиз эркак докторни доя қилиб олиш жоиз эмас.\nСавол: Оғиздаги қонни ютиш таҳорат ва рўзани бузадими?\nЖавоб: Оғизнинг ичи таҳорат бузилишида ич орган ҳисобланади. Рўзанинг бузилишида эса баданнинг сирти ҳисобланади. Шунинг учун тишдан ва оғиздаги ярадан чиқиб, оғиздан ташқарига чиқмаган қон таҳоратни бузмайди. Оғиздан ташқарига чиқса, тупукдан кўп бўлса таҳоратни бузади. (Халабий)\nОғиз баъзан баданнинг ичи ҳисобланади. Шунинг рўзадор киши тупугини ютганида рўзаси бузилмайди. Инсоннинг ичидаги нажосатнинг ошқозондан ичакка ўтишидек бўлади. Оғиздаги ярадан ёхуд ошқозондан оғзига қон келиши, рўзани ҳам, таҳоратни ҳам бузмайди. Бу қонни туфлаб ташлаганида ёки ютганида тупук қондан кўп бўлса, бузилмайди. Ошқозондан оғизга келган бошқа нарсаларнинг ҳукми ҳам шундай бўлиб, таҳорат ва рўза бузилмайди. Оғзи тўлиб, оғиздан ташқарига чиқса, иккиси ҳам бузилади. Оғизнинг ичи баъзан баданнинг сиртидек бўлади. Оғизга сув олганда рўза бузилмайди. (Баҳр-ур-роиқ, Жавҳара)\nДемак оғиздаги қонни туфлаганида рўза бузилмайди, ютганида эса таҳорат бузилмайди. Қонни ютганида рўза бузилади, туфлаб ташлаганида эса таҳорати бузилади.\nСавол: Кўзга томизилган дори бўғзигача тушгани ҳолда рўза бузилмайди-ю, нима учун қулоққа ёки бурунга томизилган дори рўзани бузади?\nЖавоб: Фиқҳда бир қоида бор: Табиий тешиклардан (яратилишда бўлган тешиклардан) кирган нарсалар рўзани бузади. Шунинг учун табиий тешик бўлган қулоққа дори ёки ёғ томизилса, рўза бузилади. Бурун ҳам табиий тешикдир. Суюқ дори бурунга пуркалганида рўза бузилади. Табиий тешик бўлган жинсий аъзолардан ичкарига кирган нарсалар ҳам рўзани бузади. Кўз эса табиий тешик эмас. Шунинг учун кўзга томизилган дори рўзани бузмайди.\nБаъзи кишилар юқоридаги қоидани яхши билмаганликлари учун укол олиш рўзани бузмайди деб ўйлашади. Укол табиий тешикдан ичкарига кирмайди, дейишади. Соғлом терининг устидан шимилиб ўтган дорилар рўзани бузмайди, лекин ярали теридан ичкарига кириб, ҳазм қилиш йўлига етиб борган дорилар бузади. Укол ва осма уколлар ҳазм қилиш йўлига етиб боргани учун тўрт мазҳаб бўйича ҳам рўза бузилади.\nСавол: Рўзадорлигида оғриган тишларига дори қўйиш жоиз, лекин тишларни паста билан ювиш макруҳ дейилади. Бунинг сабаби нима?\nЖавоб: Оғриққа дори қўйиш бир эҳтиёждир. Қаттиқ оғриса заруратга айланади. Оғиз рўзада баданнинг сирти ҳисоблангани учун оғизга солинган ёки тишга қўйилган дори рўзани бузмайди. Бир эҳтиёж туфайли бўлгани учун макруҳ ҳам бўлмайди. Лекин тишни фақат чўтка билан тозалаш мумкин. Паста билан ювиш зарурат эмас. Бундан ташқари пастани ютиб қўйганида рўза бузилиш хавфи бор. Рўзани бузиш хавфи бўлган бир ишни қилиш макруҳ бўлади. Шунингдек, жунуб бўлиш хавфи бўлганида аёлини ўпиш ҳам макруҳдир. Ўйнашаётганида жунуб бўлиб қолиш эҳтимоли бор. Бундай таҳликали ишлардан сақланиш керак. Бир ҳадиси шарифда “Жар ёқалаб юрган киши ҳар он жарга қулаши мумкин” деб марҳамат қилинган. (Бухорий)\nСавол: Таҳорат олаётганида бўғзига сув кетиб қолса, рўза бузиладими?\nЖавоб: Ҳанафий ва Моликий мазҳабида бузилади. Шофеъийда муболаға қилса, яъни одатдагидан кўп сув берса ёки учдан ортиқ сув бериб, бўғзига сув кетиб қолса, шунда рўза бузилади. Одатдагидек таҳорат олаётганида бехосдан бўғзига сув кетиб қолса, рўзаси бузилмайди. Ханбалий мазҳабида эса муболаға қилса ҳам, ўзи истамай бўғзига сув кетиб қолиши рўзани бузмайди.(Мизон-ул-кубро, Ал фиқҳу алал-мазоҳиб-ил-арбаъа)\nТаҳоратда бўғзига сув кетиб қолган Ҳанафий мазҳабидаги киши Шофеъий ёки Ханбалийни тақлид қилиб, рўзасида давом этиши мумкин.


Видео: 38 йилдан бери идеал ҳолатда сақланган «Копейка» - Daryo\n11:33, 17.10.2020 23757\nВидео: 38 йилдан бери идеал ҳолатда сақланган «Копейка»\nКиевда YouTube блогер навбатдаги «вақт капсуласига» — 1982 йилда ишлаб чиқарилган бўлса-да, деярли бутун умри давомида гаражда турган «Копейка»га дуч келди. Узоқ йиллар давомида бир жойда туриб қолганига қарамай, 1091 километр йўл босган машина идеал ҳолатда сақланган.\nВидеодан кўриш мумкинки, «ВАЗ-21013» кузови худди янгидек сақланган. Автомобильда занглаш асоратлари йўқ, жигарранг бўёқ билан қопланган «Копейка» ҳозиргина конвейрдан чиққандек. Бундан ташқари, машина заводдаги эҳтиёт қисмларини тўлиқ сақлаб қолган.\nМашинани кўздан кечирган блогер автомобиль юкхонасида ҳали бирор марта ишлатилмаган асбоб-анжомлар жамланмасига дуч келган, салонида «аптечка», ўт ўчиргич, шунингдек, «Беломор» қутиси мавжуд. «Копейка» интерьери қора рангда ишланган. Машина ўриндиқлари қора рангли сунъий чарм билан қопланган бўлиб, унинг устига қизил мато қоплангани сабаб яхши сақланган. Блогернинг сўзларига кўра, салондан ҳамон янги автомобилнинг ҳиди уфуриб турибди.\nМазкур «Копейка» нима сабабдан 38 йил ҳаракатсиз сақланганига сабаблардан бири — автомобиль гаражда ғилдиракларсиз турган. Машинанинг капоти ости ҳам дастлабки ҳолатида сақланган. Модель 64 от кучига эга 1,2 литрли двигатель ёрдамида ҳаракатга келади.\nМавзуга доир: «ВАЗ-2101» — 50 ёшга тўлди. Афсонавий «Жигули» тарихи суратларда\n11:42, 28.04.2022 24933\n20:47, 25.04.2022 20443\n15:03 Бугун 230\n14:50 Бугун 1106\n14:42 Бугун 3837


Мусибатдан ҳам мўминга фойда бор | Azon.uz - Ахборот-таҳлилий портал\n944 23:00 19.11.2019\nМусибат етган кишига жуда кўп фойдалар бор. Шулардан айримлари қуйидагилардир:\nБир киши дуо қила бошлайди. Бу нарса ҳам унинг бўйинсунаётганини, Раббига муҳтож эканини ҳис этаётганини билдиради.\nҲакимлардан бири: “Бало ва офатларни сабаб қилиб банда тилидан дуони чиқарган Зот покдир”, деган эди. Бир шарафли ҳадисда бундай дейилади: «Аллоҳ таоло солиҳ бандаларидан бирини балолади ва малоикаларига “Унинг овозини эшитинглар!” деди». Яъни, дуо ва илтижоларини эшитинглар.\n"Хавотирдан сақланишдаги йигирма сифат"\nОлам шундай яратилган. Ёмонларнинг кўплигидан эмас, яхшиларнинг озлигидан ажабланинг\nИккиланманг, шартта ишга киришинг, бекорчиликдан қочинг\nНафс қайсарликлари ва эркаликлари синади.\nАллоҳ таоло: “Дарҳақиқат, инсон ҳаддидан ошар. (Бунга) сабаб ўзини бой – беҳожат санашидир” (Алақ сураси, 6 – 7-оятлар), дейди.\nБошқаларга шафқат ва муҳаббат уйғонади ва ўзи каби мусибатзадалар ҳаққига дуо қилади. Мусибат етган кишилар кулфатга йўлиққан бошқаларга меҳрибон ва раҳмли бўлиб қолишади.\nБанда бошга тушган бу мусибат бундан каттароқ мусибатдан яхшироқ эканини ҳис қилади. Бир мусибат ундан каттароқ мусибат олдида анча кичик кўринади.\nБулардан ташқари мусибат банданинг гуноҳ ва хатоларига каффорат ҳамда Аллоҳ азза ва жалладан қулига улкан ажру мукофотлар гаровидир. Агар банда булар мусибат самараси эканини билса, уни ёмон кўрмайди ва хотиржам бўлади. Жазава ва умидсизликка тушмайди.\n“...Албатта, сабр қилувчиларга (охиратда) мукофотлари беҳисоб берилур” (Зумар сураси 10-оят).\nМақолалар Ўкинма мусибат Доктор Оиз Қарний\n1209 23:00 22.11.2019\n592 23:20 15.11.2019\n1576 23:00 13.11.2019\n652 23:00 11.11.2019\n1212 23:00 09.11.2019


Энди деҳқондан ерни ҳоким олиб қўймайди, халқ бизга ишониши керак— Президент - xabar.uz\nЭнди деҳқондан ерни ҳоким олиб қўймайди,...\nЭнди деҳқондан ерни ҳоким олиб қўймайди, халқ бизга ишониши керак— Президент\n24.11.2021 20:14 0 2296\nПрезидент Шавкат Мирзиёев томонидан ўтказилган видеоселектор давомида деҳқон хўжаликлари еридан фойдаланишнинг ҳуқуқий асослари ҳақида гапириб ўтилди.\n— Деҳқон хўжалиги ердан оқилона фойдаланмаса, ижара шартномаси суд орқали муддатидан олдин бекор қилинади. Буни ҳар бир деҳқонга тушунтириш керак.\nБундан буён ер ҳокимнинг қарорига кўра олиб қўйилмайди. Масалани фақат суд ҳал қилади. Халқ бизга ишониши керак, ҳаммаси фақат суд орқали ҳал қилиниши шарт, — деди давлат раҳбари.\nПрезидент тегишли мутасаддиларга бир ой муддатда 80 минг гектар ерларни лотларга бўлиб, очиқ танловга чиқариш топшириғини берди.\n— Ҳар бир ер участкаси 2 кунда кадастр рўйхатидан ўтказилиши шарт. Бунда, аҳоли давлат рўйхатидан ўтказиш бўйича йиғимлардан озод қилинади, — деди давлат раҳбари.\nПрезидентнинг нутқидан маълум бўлишича, шу тариқа деҳқон хўжаликлари кадастрни рўйхатга олиш учун тўланадиган 1 миллион 350 минг сўм тўловдан озод қилинади.


Хоразм ҳокими! сув ва йўл муаммоасидан қон қақшаган питнакликларни эшитасизми? - EFFECT.UZ\nХоразм ҳокими! сув ва йўл муаммоасидан қон қақшаган питнакликларни эшитасизми?\n. 04:08 | 07.11.2020\nБу видео лавҳа Хоразм вилоятининг янги ташкил этилган Тупроққала туманининг маркази Питнак шаҳри ва кишлоғи ҳудудига қарашли.\nПитнакликлар қарийб 15 йилдан буён мана шу йил йўллар таъмирланади ичимлик суви ўтказилади деган бемаъни эртакга ишониб яшашади.\n15 йил олдин таъмир талаб ва абгор ҳолатда бўлгани учун таъмирланади дейилган бўлса, 15 йил утиб хам мутасадди ташкилотлар ҳали ҳам ваъдасининг устидан чиқмаган. Аҳоли эса сабр қилишдан бошқа йўли йўк дея сабр қилиб шу кунгача жим келди.\n10 йил олдин Питнак шаҳрида GM заводи очилди шундан сўнг, бир қатор хорижий меҳмонлар ташриф буюра бошлади ва Питнак шаҳри жуда гўзал шаҳарга айланиши хорижий меҳмонларга мос бўлиши хақида оғиз кўпиртиришди. Хоразм вилоятига қандай тепса тебранмас дангасалар раҳбар экан дея ҳайрон қоламан.\nНаҳотки шу қадар бефарқ ва боқибеғам бўлишса?. Аввалига Питнак Хазорасп туманига киритилган эди. Жорий йилдан Питнак шаҳри ва қишлоқ ҳудуди Тупроққала туманига киритилди. Аслини олганда, Питнакнинг ўзи бир туман қилиб куйса арзирли эди.\nЕр жиҳатидан жуда катта майдонга эга бу ҳудудни алоҳида туман қилишса ва эътибор қаратишса бундан ҳам ажойиб бўларди майли.\nТуман маркази қилиб куйишди, хўш туман маркази қандай бўлиши керак. Бир неча кун олдин мен айнан Питнак шаҳрида бўлиб қайтдим. Аслида ўша ерда туғилиб ўсганман. Шу сабабдан нима масалалар бор ва камчиликлар бор яхши биламан.\nЭнг аввало йўллари жуда аянчли ҳолатда. Хали ҳам эсимда, мактаб даврлари, маҳалла ичидан катта йўла чиққунча чанг ва тупроқдан оёқ кийимларимиз тўлиб кетар эди . Ёғингарчиликда тасаввур қилиб кўринг энди.\nЛой-шалаббо, катта йўлга чиқишдан эса наф юк, асфальт деган нарсанинг номи қолган холос. Айтилиши асфальт йўл ўзи эса пахта агатидан беш баттар эгри- бугри.\nСССР даврида менинг ота онам мактаб ўкувчиси бўлган даврда асфальт бўлган экан. Питнак аҳолисини доимий ишсизлик қийнайди, 80 фоизини ишсизлар ташкил қилади балки бундан хам кўпроқдир. Аҳоли йил бўйи чет элда пул ишлаб келиб автомобил сотиб олишади. Ўзингизга маълум бизнинг ўзимизда ишлаб чиқарилган автомобилларни унча мунча одам сотиб ололмайди.\nОдамлар машинаси бўлишини ярим умри давомида орзу қилиб ишлашади. Питнакликлар бир нарсани доим таъкидлайди.\n“Биз итдай ишлаб машина сотиб оламиз бу расво йўллар эса бизнинг 5,10 йиллик меҳнатимизга келган автомобилни бир неча ойга хам етмасдан ишдан чиқаради. Бир ойга бормасдан ҳамма жойини алмаштиришни бошлаймиз“, – дейди аҳоли.\nПитнакнинг ер майдонлари ҳақида айтиб утдим, қишлоқ ҳудуди деҳқончилик билан шуғулланади. Асосан шоли етиштирилади, пахта экилади, ёз бўйи бечора халқ сув пойлаш билан овора Хоразмдаги ёз ҳавосини кўпчилик билса хам керак 65 даражадаги иссиққа кандай чидаш мумкин?\nОб-ҳавони ўзгартириб булмайди биламиз, аммо шундай шароитларда яшовчи халқнинг бироз турмиш тарзини ўзгартириш ва кулайлик яратиш мумкинку.\nИчимлик сувини Питнак кишлоғи аҳолиси 100 фоиз сотиб олиб ичишади. Чунки у ерларга ичимлик суви тармоғи ўтказилмаган.\nСув эса худди туз солингандай шўр, Питнак тоғли соя салқин булоқлари қайнаб чиқадиган маскан бўлганда эди халқ бунчалар ёниб куймаган булар эди.\nАфсуски ундай жой эмас, канал ва ариқлардаги сув ерларни суғориш даврида қуриб қолади. Аҳоли эса ерга сарф қилган пулини қоплай олмасдан эзилиб юради. Агар бир бошидан айтаман десам камчилик ва кузбуямачиликларнинг чеки чегараси йўқ. Питнак қишлоғи ҳудудини мен ўзим жуда яхши биламан.Уйимиз олдидан оқиб ўтувчи катта ариқни хар 2 уч йилдан қазиб кетишади.\nУзи асфальт ва тош нималигини кўрмаган йўлимиз энди текисланай деганда ариқдан қазиб олинган лой ташланади. Лой камида 2 ёки 3 ойда қурийди.\nТоғ каби уюм қилиб ташлаб кетилган лойни, аҳоли аравачаларга ортиб у ёқ бу ёқларга ташиб автомобил утиши учун йўл очишади. Шунча лой тушгандан сўнг, расвоси чиққан кўча яна чанг билан тупроққа айланади.\nКатта ариқ утган кўчалар асфальт қилинмас эмиш! Эй нодон қазиган лойингни бошқа жойларга ташла бечора халқ қаердан юриб ўтсин. Қуш бўлса экан қаноти борку учиб утади десанг.\nБозор учардан келиши бор кулларида юк тула одамлар таксисларга худони зорини қилади сал ичкарига олиб кириб ташланг пулини бераман дейди. Бу гап айнан Питнак кишлоғи Паст том маҳалласи хақида.\nАммо таксистлар йўқ киролмайман, бу Қизил Аскар кўчасига киргандан кўра 10 марта бориб келганим яхши. Чангидан йўл кўринмайди. Сиз берган пул машинани ювишга хам етмайди дейди.\nШундай қилиб Паст том мағалласининг Қизил аскар томонида яшайдиганлар яна тупроқ ва лой кечиб юраверишади. Мен хар сафар Тошкентдан Хоразмга борганимда қани бирон ўзгариш бўлдимикан деб қарайман.\nДеярли бир йилда бир ёки икки марта бораман, аммо ҳеч нарса ўзгармайди. 1 йил ичида битта дарахт хам экилмаган ўша ўша ҳолатлигича тураверади.\nАҳоли ўзини ўзи базўр эплайди. Агар уларда ошиб тошиб ётган пул бор бўлганда ҳамма ерни ўзлари таъмирлаб ташлаган булар эди.\nМен бу гапларни шунчаки айтаётганим йўқ. ўша чанг тупроқ тула кишлоқда мен туғилдим катта бўлдим. Халқ қанча сабр тоқат қилиши керак.\nДавлатнинг пулларини қаерга сарф қиляпсизлар? Мансабингиз ортидан гердайиш ўрнига халқ учун бирон иш қилиб дуо олсангиз бўлмайдими мутасадди шахслар. Халқ лаънати ва карғишидан бошқа нимага лойиқсиз? мана шу саволга жавоб бера оласизми?\nАгар ўша жойлар гуллаб яшнаб турган бўлса эди, мен жонкуяр ходимлар дея таъкидлаб айтар эдим. Аммо сиз фақат иш ёқмас деган номга муносибсиз.\n“Биз уларнинг қўлида дунёга келамиз ва кўпинча дунёни тарк этаётганда ҳам улар билан бўламиз” – Ўзбекистонлик блогер касб байрамини нишонлаётган тиббиёт ходимларига раҳмат айтди\nЯнги қонун. Ўзбекистонда совуқ қурол олганлар жаримага тортилади


Асал Шодиева » Onlayn.uz | Super Portal TaS-IX\nwWw.Onlayn.Uz | Super universal Tas-ix Portal !!! » Shou-biznes olami » Асал Шодиева\nСаҳифамизнинг бу галги меҳмони - ёш актриса Асал Шодиева! Қаҳрамонимиз билан ижодива албатта шахсий ҳаёти ҳақида ҳам суҳбатлашдик. "Асал Шодиева чиндан ҳам турмушга чиқяптими?” деган саволингизга суҳбатимиз орқали жавоб топишингиз мумкин... — Одатда тажрибалиактёр Алишер Узоқов билан партнёр бўлардингиз. Режиссёр Абдувоҳид Ғаниевнинг "Пойга” кинокартинасида эса, кино соҳасида эндигина ўз маҳоратини кўрсатаётган актёр Йигитали Мамажонов билан ишладингиз. Қийин бўлмадими? — "Пойга” фильми аction жанрида суратга олинди. Тўғри,Алишер Узоқов билан бир нечта фильмларда суратга тушганмиз. Алишер ака тасвирга олиш жараёнида қўллаб-қувватлаб, сира ёрдамини аямаган. Йигитали Мамажоновга келсак, нафақат типаж, балки актёрлик маҳорати борасида ҳам ўзига яраша тажрибага эга. Шу боис, иш жараёнида ҳеч қандай қийинчиликларга дуч келмадик. Фильм воқеалари қизиқарли бўлгани учун ҳам тасвирга олиш жараёни мароқли кечди. Одам ҳаракат қилса, унга омад ва имкониятлар эшиги очилаверади. Қолаверса, режиссёр Абдувоҳид Ғаниев фильмга маҳорати бўлмаган актёрларни таклиф этмайди. — Ижтимоий тармоқларда турмушга чиқаётганингиз ҳақидаги маълумотларга кўзимиз тушди...\n— Очиғи, эшитиб ўзим ҳам ҳайрон қолдим. Айни дамда Камолиддин Беҳзод номидаги Миллий\nрассомчилик ва дизайн институтининг тўртинчи босқичида таҳсил оляпман. Битирувчи бўлганим сабабли диққат-эътиборимни ўқишга қаратмоқчиман. Тан оламан, кинода\nфаолият юритган даврим — энг яхши йилларим! Кинодан кетишга мени ҳеч ким мажбурлагани йўқ, ўз хоҳишимга кўра бу соҳани тарк этяпман. Ижро этган ролларим орқали томошабинларга оз бўлсада тўғри йўл кўрсатганим, миллионлаб мухлисларга қувонч улашиб, уларга маданий ҳордиқ ва эстетик завқ берадиган соҳа билан шуғулланганимдан фахрланаман. Шу фурсатдан фойдаланиб, кинода ўз ёрдамини аямаган касбдошларимга ҳам миннатдорчилик билдираман! Мухлисларимга эса, энг самимий тилакларим ва муҳаббатимни санъатим орқали бера олганимдан бахтлиман! — Ижодий танаффус давомида мухлислар сизни унутиб қўйишларидан чўчимайсизми? — Назаримда, ҳақиқий мухлис севимли санъаткорини унутмайди. Ижодий танаффусим қанча муддатга чўзилишини ҳозирча билмайман. Демак, кинога қайтишим ҳам ноаниқ. — Куёв танлаш борасидаги қарашларингиз онангизники билан бир хилми?\n— Албатта! Онам билан дид ва фикрлаш борасида деярли саксон фоиз ўхшашлик бор. Аммо, куёв танловида розилигимсиз қарор қабул қилмайди. Оиламдагилар санъатимни ҳурмат қилишгани учун ҳам ижодимга тўсқинлик қилишмаган. — Асал Шодиева ўз мухлисига турмушга чиқиши мумкинми?\n— (Ўйланиб)Албатта мумкин! Бу тақдир, эртага нима бўлишини ҳеч ким билмайди. Билишимча, санъатдан йироқ бўлган оилалар негадир "барибир рад жавобини оламиз”, деган\nмаънода уйимизга совчи бўлиб келишга ботинишмас экан (самимий кулади). Ҳаттоёнимга келиб, гапиришга ҳам юраги бетламайди (кулади). — Мухлисларингиз "Табассуми ўзгача, юзидаги холи, узун сочи ҳам ўзига ярашади”, деган фикрда... — Тўғриси, илк бор мухлисларим ташқи кўринишим борасида ижобий фикрда эканини сиздан эшитяпман. Чунки, ўзимга ўзим ёқмайман. Яна бир гап — кўпчиликка ёққан нарсадан қочишга ҳаракат қиламан. Мухлисларимизга эса, фақат ролларим билан ёқишни истайман! Қолаверса,\nкинога ташқи кўринишим билангина кириб келдим, деёлмайман. Ҳақиқатда гўзал қизлар орасидан айнан менга кино соҳасида имкон берилгани бу —тақдир! — Театр ва кинобошқа-бошқа олам. Ўзбекистон халқ артисти Ёдгор Саъдиев "Театр — жонли организм”, деганди. Наҳот театрда ижод қилишни истамагансиз? — Йўқ... — Актрисалар қадди-қоматига жиддий эътибор қаратади. Сиз ҳам улар сирасига кирасизми?\n— Асло! Ёшликнинг ўзи гўзаллик, унга ортиқча пардознинг кераги ҳам йўқ. Спорт билан ҳам шуғулланмайман, парҳез ҳам тутмайман. Юзимга ҳеч қандай крем суртмайман. Назаримда, ўттиз ёшдан ошганимда парҳез тутсам керак (кулади).\n— Аввалги соддалигингиз ўрнини қатъият ва вазминлик эгаллагандек?\n— Эҳтимол. Кино соҳасига кириб келганимга олти йил бўлди. Бу оз вақт эмас! Табиийки улғайдим, ўзгардим, дунёқарашим ўзгарди. "Болалигида шўх бўлганлар, улғайгач, оғир-босиқ\nбўлиб қолади”, дейишади. Бу гапда жон бор шекилли (кулади)? Болалигимдажудаям шўх бўлганман. Дарахтларга чиқиб, оёқ-қўлларимни синдириб юрардим (кулади).Лекин, кун келиб, актриса бўлишим ва одамлар эътиборига тушишим етти ухлаб тушимга кирмасди. Ҳаммаси омад ва тақдирга боғлиқ экан. — Ўзингизганисбатан талабчанмисиз?\n— Назаримда, деярли ҳар куни қилган ишларимизни сарҳисоб қилишимиз керак. Ўта талабчанман! Кўп нарсани юрагимга яқин оламан, жуда кўп ўйга чўмаман. Одамларга бир оз\n— Актёрлар тинимсиз равишда китоб мутолаа қилишлари шарт. Сизни бу жараёнга бефарқ эмаслигингиздан хабаримиз бор. Айни пайтда қайси асарни ўқияпсиз? — Китоблар мутолаа қилиш жону-дилим! Айниқса, Достоевскийнинг асарларини ўқишни яхши кўраман. Ҳозир Антуан ДеСент Экзюперининг "Истеҳком” асарини ўқияпман.\n— Одамнинг феъл-атворига қараб муомалада бўласизми ё улар сизнинг кўнглингизга қарашларини истайсизми? — Атрофимиздагиларнинг кайфияти ва феъл-атворига қараб муомала қилишимиз керак. Шу боис, иложи борича яқинларимнинг кўнглига қарашга ҳаракат қиламан. Кимнингдир дилига озор бериб қўйишдан қўрқаман.\n— Кўчада якка ўзим сайр қилиш мен учун одатий ҳол. Чунки, мухлисларимни яхши кўраман! Фильмлардаги ролларимни кўриб, менга меҳри тушганидан кўча-кўйда кўриб қолишса хурсанд бўлиб, табассум билан менга мурожаат қилишади. Саволларига эринмай жавоб бераман. Санъаткорман деб ўзимни халқдан олиб қочмайман. Халқ учун ижод қиламиз, ахир! Шундай экан, нега улардан беркинишимиз керак? — Ёлғиз қолган пайтларингизда сизни қаердан излаш мумкин? — Ёлғиз қолишни истаганда, ўзинг ёқтирган муҳитда сайр қилгинг, мароқли дам олгинг келади. Шахсан мен ҳеч ким йўқ ерда ёлғиз ўзим баланд жойда туриб машиналар қатновини томоша қилишни яхши кўраман. — Одатда мухлислар севимли санъаткорларига тақлид қилади...\n— Тўппа-тўғри! Ўзбек қизи ибо-ҳаёси билан ажралиб туради, юзида қандайдир илиқ истара бор. Қизларимиз фильмларда ижро этган бахтли қаҳрамонларим сингари саодатли бўлишларини истайман! Уларга худди ўша фильмлардаги каби бахтли тасодифий учрашув ва барча қизлар орзу қилган ширин бахт насиб этишини тилаб қоламан! Моҳичеҳра ЭШМИРЗАЕВА суҳбатлашди, "Даракчи"\nДата - 8-12-2013, 05:58


АҚШ президенти Яқин Шарқ бўйлаб сафарга отланди\n30 июн 2022, Тошкент вақти: 18:33\nБу Жорж Бушнинг АҚШ президенти сифатида Яқин Шарққа қилаётган сўнгги сафари бўлади.\nХабарларга кўра, АҚШ президенти ўз сафарини Исроилдан бошлайди. Бу ерда у Исроил давлати ташкил этилганига 60 йил тўлиши муносабати билан ўтказилажак байрам тадбирларида иштирок этади.\nШунингдек, АҚШ раҳбари Исроил ҳукумати расмийлари билан учрашиб, Исроил-Фаластин ўртасидаги тинчлик музокараларини давом эттириш масаласини муҳокама қилади.\nИсроилдан сўнг АҚШ раҳбари Саудия Арабистони ва Мисрга сафар қилиб, бу давлатлар раҳбарлари ҳамда Ливан бош вазири Фуад Синиора билан музокаралар ўтказади.


Россия Тожикистондан Россия паспорти бўлган фуқароларни олиб чиқа бошлади (видео)\nРоссия вывозит из Душанбе таджикистанцев с российскими паспортами\nРоссия Тожикистондан коронавирус туфайли бу мамлакатда қолиб кетган ва РФга қайтмоқи бўлган фуқароларини олиб чиқа бошлади. 22 июн куни Душанбедан режадаги бешта рейсдан биринчиси амалга оширилди: рейс йўловчиларни Новосибирск ва Екатеринбургга элтиб қўйди.\nБу рейс билан учиб кетганларнинг кўпчилигини Тожикистонда туғилган, аммо икки мамлакат - Тожтикистон ва Россия қўш фуқаролари бўлган кишилардир. Улар учиб кетишлари учун Россиянинг давлат хизматлари порталидан қайддан ўтишлари керак эди. Аммо кўпчилик тожикистонликлар бу ишни қила олмаганликлари ва рейсга туша олмаганликларидан шикоят қилишмоқда, Россияга учиб кетишлари учун мунтазам парвозлар қачон очилиши номаълум.\nДушанба куни Душанбе аэропортига Россия фуқаролигини олган юзлаб тожикистонликлар келди. Уларнинг кўпчилиги уч ойдирки Душанбедан учиб кета олишмаяпти, маҳалий экспертларнинг ҳисоб-китобларига кўра, қўш фуқароликка эга бўлган ўн минглаб кишилар Россияга кетиш орзусида.\nУлардан бири умидсизликка тушиб қолган Мухаммадражаб Ҳакимдир. Унинг айтишича, келини ва ўғли ҳамроҳлигида зудлик билан Россияга жўнаб кетиши керак, акс ҳолда ҳозир Россияда жиянларнинг уйида яшаб турган набираларини ҳукумат болалар уйига топшириб юбориши мумкин экан. "Уч бола амакиси билан у ерда қолган, айтишларича уларни болалар уйига топшириш учун расмийлаштиришмоқда экан. Ота-онаси ва мен бу ердамиз. Ота-онаси бўлмагани боис уларни болалар боғчаси ваа мактабга беришгинг имкони бўлмайди", – дейди Ҳаким.\nМухаммадражабнинг айтишича, май ойидаёқ Россияга кетиш учун ариза бериб қўйган ва олиб кетувчи рейсга тушишига умид қилган эди. Самолёт бўладими деган саволга жавоб йўқ. 22 июн куни Россия фуқаролари учун чартер рейс режалаштирилгани борасида хабар топгач Ҳаким аэропортга келди, аммо омад кулиб боқмади. Маълум бўлишича Россия расмийлари томонидан тасдиқланган аризалари бўлган фуқороларгина учиб кетиши мумкин экан.\nҲакимдан ташқари Душанбе аэропортига қўш фуқаролиги бўлган юзлаб тожикистонликлар келди. Уларнинг кўпчилигининг Россияга кетишлари учун сабаблар бор –у ерда хотин ва болалари қолиб кетган.\nЧелябинскда яшовчи Сулаймон Жафаровнинг омади кулди: у икки ой муқаддам Россиянинг давлат хизматлари сайтига ариза берган эди ва ижобий жавоб олди. Унинг айтишича, агар анкета тўғри тўлдирилса муаммо бўлмайди, унинг тахмин қилишича Душанбе аэропортига келганларнинг кўпчилиги электрон портал қандай ишлашини англаб етмаган кўринади. Сулаймон чиптанинг нархига эътироз билдирди – чипта $500 бўлиб чегаралар ёпилгунгача бўлган даврга қараганда икки баробар қиммат. Аммо нархларга қарамай Россияга учиб кетишни рад қилишнинг имкони бўлмади, Россияга келган тожикистонликларнинг ҳаммаси мажбурий карантинга жойлаштириладилар.\nРоссия расмийлари Тожикистондан фуқароларни олиб чиқиш учун бир нечта рейсни ташкиллаштирмоқчи, аммо ҳамма ҳам бундан фойдалана олмайди, дея ишонч билдиради миграция бўйича эксперт Раҳмон Ўлмасов. Унинг сўзларига қараганда, юз минглаб тожикистонликлар қўш фуқароликка эга. Агар уларнинг атиги 10% Тожикистонда бўлган тақдирда ҳам парвозлар сонини ошириш керак бўлади.\n"Россия расмий статистикасига кўра, ҳозир Россия фуқаролигини 400 мингга яқин тожикистонлик олган. Шу сабабли вазиятдан келиб чиқиб айтиш мумкинки парвозлар етарлича эмас", – дейди Ўлмасов.\nНавбатдаги тўртта рейс 1 июлгача бўлиши кутилмоқда: иккитаси тожикистонликларни Москвага, биттаси Қозонга ва яна биттаси Санкт-Петербург шаҳрига олиб кетади.


БМТ: уруш талафоти қаршисида энг заиф қатлам – бу аёллар, болалар ва қариялар! – Коммерсант.Уз\n19 августда, Халқаро гуманитар ёрдам куни муносабати билан, БМТда #NotATarget ёки #НишонЭмас хештеги остида зиидият шароитида яшовчи аҳолига ёрдам кўрсатишга қаратилган акция бошланди. БМТ уруш талафоти қаршисида энг заиф қатлам – бу аёллар, болалар ва қариялар эканлигини яна бир бор эслатди.\nШу куни БМТда муҳтожларга ёрдам бериш йўлида ўз хаётини хавф остига қўювчи гуманитар ходимлар шараф билан тилга олинди. Бош Ассамблея 2003 йил 19 августда БМТнинг Бағдоддаги ваколатхонаси портлатилиши оқибатида ҳалок бўлганлар хотирасига бағишлаб ташкилотнинг фахрий ходимлари кунини жорий этди.\nПортлаш оқибатида 22 нафар одам, шу жумладан БМТнинг Ироқдаги ваколатхонаси раҳбари Сержиу Виейра ди Меллу ҳам ҳалок бўлганди. Ди Меллу асли бразилиялик бўлиб, БМТда турли даражадаги раҳбарлик лавозимларини эгаллаган.\n“У 1948 йилда, Инсон ҳуқуқлари бўйича декларация пайдо бўлган йили таваллуд топган” , — дейди БМТ матбуот хизматига берган интервьюсида ди Меллунинг жияни Андре Симон, — “ва ўзининг касбий фаолиятини борича ана шу ҳужжатдаги 30 та бандларини амалга оширишга бағишлади”.\n#НишонЭмас акция БМТ\nПредыдущая запись Национальный музей Индии передал Узбекистану копию рукописи Бабура\nСледующая запись У президента появился официальный Telegram-канал


Шавкат Мирзиёев Қирғизистонга экспорт масалаларида «Ўзбекнефтгаз» Бошқарув раисига топшириқлар берди\n18:51 / 12.03.2021\nПрезидент «Ўзбекнефтгаз» маҳсулотларининг Қирғизистонга экспортини бир неча баробарга ошириш ва қўшниларга минимал рентабеллик асосида, қулай нархларда маҳсулот етказиб бериш зарурлигини таъкидлади.\nЎзбекистон президенти Шавкат Мирзиёев ва Қирғизистон президенти Садир Жапаров 12 март куни Тошкент шаҳридаги «Texnopark» МЧЖда ташкил этилган «Made in Uzbekistan» кўргазмасига ташриф буюрди.\nКўргазма доирасида «Ўзбекнефтгаз» АЖ Бошқарув раиси Меҳриддин Абдуллаевнинг ташаббуси билан жамиятнинг стенди ҳам ташкил этилди.\nУшбу кўргазмада «Ўзбекнефтгаз» АЖ ўз маҳсулот ва хизматлари билан қатнашмоқда. Компания мазкур стендда тармоқ корхоналарининг экспортга мўлжалланган полимер маҳсулотлари (полиэтилен, полипропилен), суюлтирилган газ, нефть маҳсулотлари (автомобиль ёнилғилари, авиакеросин, мотор, минерал, трансмиссия мойлари, пиролиз газолини, ГАЧ, КОКС), полимер қувурлар, томчилатиб суғориш тизими эҳтиёт қисмлари ва ҳар хил турдаги олтингугурт маҳсулотлари ва бошқа ютуқларини намойиш этмоқда.\nЖамият бошқарув раиси Меҳриддин Абдуллаев Ўзбекистон президенти Шавкат Мирзиёев ҳамда Қирғизистон раҳбари Садир Жапаровга соҳадаги имкониятлар, ишлаб чиқарилаётган маҳсулотлар ҳақида сўзлаб берди.\nЎз навбатида, президент Шавкат Мирзиёев савдо алоқаларини кенгайтириш, саноат корхоналари ва ҳудудлар ўртасида кооперацияни ривожлантириш бўйича амалга ошириши керак бўлган ишларга тўхталиб ўтди.\n«Ўзбекнефтгаз» АЖ Бошқарув раиси Меҳриддин Абдуллаев Kun.uz мухбирига ташриф юзасидан интервью берди.\n«Ўзаро товар айирбошлашни кенгайтириш мақсадида, «Ўзбекнефтгаз» АЖ етказиб бериш ҳажмларини 3,5 баробарга ошириши, қуйидаги маҳсулотларни экспорт қилиши бўйича топшириқлар берилди. Қуйидаги маҳсулотларимизга қизиқиш юқори:\nбошқа нефт маҳсулотлари.\nШу билан бирга, «Ўзбекнефтгаз» жамияти томонидан ишлаб чиқариладиган дизель ёнилғиси, авиакеросин, полимер қувурлар ва бошқа маҳсулотларни Қирғизистон Республикасига етказиб бериш кераклиги бўйича вазифалар белгиланди.\nҚирғизистонга ўтган йилги экспортимиз ҳажми 4 млн доллардан ошмаган. Жорий йилда бу кўрсаткични 20 млн долларга етказиш вазифаси қўйилди.\nШунингдек, давлатимиз раҳбари қирғизистонлик ҳамкорларимизга минимал рентабеллик асосида, қулай нархларда маҳсулот етказиб бериш зарурлигини таъкидлади», – деди Меҳриддин Абдуллаев.\nЭслатиб ўтамиз, янги ишлаб чиқариш қувватларининг, жумладан «Uzbekneftgaz GTL» заводининг фойдаланишга топширилиши қирғизистонлик истеъмолчиларга Евро-5 талабларига мос нефть маҳсулотларини етказиб бериш имконини беради.


Дунёдаги энг ихчам 100 ваттли қувватлантиргич тақдим этилди » Ўзбекистон янгиликлари – Zamin.uz\n, 24 2021, 11:10\n05 дек, 19:57 2 478 Технология\nAndroid-смартфон ишлаб чиқарувчилар ўртасида энг тезкор қувватлантиргич яратиш бўйича «уруш» кетмоқда, ҳозирда рекорд Xiaomi ва Мi 10 Ultra’нинг 120 ваттли блокига тегишли. Бошқа ишлаб чиқарувчилар ҳам босқичма-босқича янги қувватга ўтмоқда, Мопоинт қувватлантиргичи пайдо бўлди — у жуда кичкина ва 100 ваттни қўллаб-қувватлайди, деб хабар беради Hi-Tech.Mail.ru.\nМазкур қувватлантиргичнинг ўзига хослиги унинг ўлчамида — у ултрабукларга мўлжалланган замонавий қувватлантиргичга ўхшайди. Аниқ ўлчамлари — 6,3х6,3х3,05 сантиметр.\nҚурилма бир вақтнинг ўзида тўртта гаджетни қувватлантира олади — смартфон, планшет, ноутбук ва соатлар. Иккита USB Type-C портлари 100 ваттни, яна бир USB Type-C 20 ваттни қўллаб-қувватлайди ва 18 ваттга тенг тўлиқ ўлчамли USB-А ҳам мавжуд.\nҚувватлантиргични ишлаб чиқаришда галлий нитридли GaN технологиясидан фойдаланилган. Компания бу каби кичик ўлчамдаги қурилмани максимал кучланишга ҳам бардош бера оладиган қилиб яратган. Ягона камчилиги, учта порт банд бўлса, 100 ваттли порт тўлиқ қувватда ишламайди. Қувват улар орасида тенг тақсимланади.\nМонопоинт ҳозирда Indiegogo лойиҳасига жойлаштирилган бўлиб, уни 59 доллар эвазига олдиндан буюртма қилиш мумкин. Етказиб бериш ишлари 2021 йилнинг январига режалаштирилган. Таққослаш учун iPhone’нинг 20 ваттли қувватлантиргичи нархи 27 долларни ташкил этади.\nЭслатиб ўтамиз, шу йилнинг июль ойида Оppо компанияси 125 ваттли ўта тезкор симли қувватлантиргични тақдим этганди.\nFord компанияси ўз ходимлари учун «ижтимоий масофаланиши»га ёрдам берадиган «ақлли» соатни тақдим этди 19 апр, 14:13\n2018 йилнинг энг оммавий Android-смартфонлари маълум қилинди 09 дек, 17:17\nЎзбекистонда янги «Oson» номли тўлов тизими ишга тушди 02 окт, 20:47\n15 декабрь – Google Chrome энг оммабоп браузерга айланган сана 15 дек, 12:57\nОАВ: “Microsoft” ўзининг янги браузерини 21 январда тақдим этиши мумкин 30 дек, 14:01


Чехия парламенти 7 июнда 2019 йил январи охиридан мўйна олиш мақсадида жонзотларни кўпайтирувчи фирмалар фаолиятини тақиқлаш ҳақидаги қонунни қабул қилди. Бу ҳақда Чехия телевидениеси хабар бермоқда.\n"Бу бизнес 21-аср меъёрларига жавоб бермайди", деб айтди қонун лойиҳаси ташаббусчиларидан бири Йиржи Коубек.\nҚонун лойиҳасини узоқ баҳс-мунозаралардан кейин 161 депутатдан 132 нафари қўллаб-қувватлаган. Қонунда "жонзотларни мўйнасини олиш учун кўпайтириш ва ўлдириш тақиқланиши" айтилган. Фақатгина қуён ва нутрияларни кўпайтириш бу тақиқловдан мустасно этилган.\n"Бугун қишлоқ хўжалиги вазирлиги қаршилигига қарамасдан, биринчи марта ҳайвонлар ҳолати бўйича реал ўзгариш киритишга муваффақ бўлинди", деб айтди депутатлардан бири Марек Воршилка. У парламент биноси ёнида қафас ўрнатиб, барча истовчиларга жонзотлар тутқунликда ўзларини қандай ҳис қилишларини ўз бошларидан ўтказиб кўриш учун унда ўтириб кўришни таклиф қилди.\nБаъзи депутатларнинг айтишича, уларга телевидение орқали Чехиядаги мўйна олувчи фирмалардан бирида тулкилар ўлдирилаётгани намойиш қилинган ҳужжатли фильм қаттиқ таъсир қилган.\n"Бундай лавҳалардан кейин мўйна олувчи фирмалар фаолиятига қарши овоз бермасликнинг иложиси бўлмади. Мен аёллар бош кийимидаги бир попук деб ҳайвонлар ўлиши ва азият чекишини кечира олмайман", деб айтган Чехия парламентининг атроф-муҳитни сақлаш қўмитаси раҳбари Робин Бёних.\nЧехияда мўйна маҳсулотларини ишлаб чиқариш асосан 9 та йирик фирмада мужассамлашган. Бу фирмаларда тулки ва норкалар кўпайтирилади. Ҳар йил мўйна олиш мақсадида 20 мингга яқин жонзот йўқ қилинади. Бу фирмалар эгалари янги қонун устидан арз қилишмоқчи, чунки қонун ҳозирча парламент юқори палатаси аъзолари томондан маъқулланмаган ва Чехия президенти томондан имзоланмаган.\nЧехия мўйна тулки\nЧехияда Ўзбекистон фуқароларини ишга жойлаштириш соддалаштирилади


08 март 2021, Тошкент вақти: 05:05\nСайтни яратишдан мақсад мамлакат парламентига сайлов кампанияси ва Марказий сайлов комиссияси (МСК) фаолияти ҳақида кенг жамоатчиликни хабардор этиш, сайловни ахборот бобида қўллаб-қувватлаш, аҳолини сайлов қонунчилигидаги янгиликлар билан таништириш, сайлов жараёни ошкоралиги ва очиқлигини таъминлашдир.\nСайтда маълумотлар ўзбек ва рус тилларида тарқатилади.\nМСК матбуот котиби Низомиддин Нурматовнинг сўзларига қараганда, сайт олти бўлимдан иборат. “Тадбирлар” бўлимида МСК амалга оширган тадбирлар ҳақида қисқача маълумот жойлаштирилади. “Қонунлар” бўлимидан сайловга доир қонунлар ўрин олган. Шунингдек, сайтда “Қарорлар”, “МСК таркиби”, “МСК ахборотномаси”, “ОАВ сайловлар ҳақида” бўлимлари мавжуд.\nН.Нурматовнинг таъкидлашича, шу кунга қадар сайт материаллари билан мингдан ортиқ киши танишишга муваффақ бўлган. Сайт орқали фуқаролар билан мулоқот қилишни йўлга қўйиш ҳам режалаштирилган.


By Иброҳим Асарий on 12/08/2018 МУҲАДДИСЛАР ТАРИХ ТАРИХНИНГ БУЮК ШАХСЛАРИ\n«Мустадрак» китобининг муаллифи буюк олим Ҳоким роҳимаҳуллоҳ шундай деган: “Қози Абу Ҳотим Бустий араб тили, фиқҳ, ҳадис, воизлик илмларининг хазинаси ва оқил инсон эди. Бир қанча асарлар, хусусан, ҳадис илмида мисли кўрилмаган китоблар ёзган”.\nХатиб Бағдодий роҳимаҳуллоҳ айтади: “Ибн Ҳиббон ишончли, фозил, етук олим эди”.\nАбу Саъд Идрисий роҳимаҳуллоҳ айтади: “Ибн Ҳиббон фақиҳ, талай ҳадисларни ёддан биладиган муҳаддис олим эди. Шунингдек, у табобат, фалакиёт ва бошқа кўплаб илмларни яхши биларди”\nСамъоний роҳимаҳуллоҳ айтади: “Абу Ҳотим замонасининг имоми эди. Мисли кўрилмаган китоблар ёзиб қолдирган”.\nИбн Асир роҳимаҳуллоҳ айтади: “Ибн Ҳиббон замонасининг пешво олими эди. Илгари ҳеч ким ёзмаган услубда китоблар битиб қолдирган”.\nҲофиз Ибн Ҳажар роҳимаҳуллоҳ айтади: “Ибн Ҳиббон табобат, фалакиёт, мантиқ, фиқҳ илмини яхши биладиган олим, ҳадис илмида эса бош имомлардан бири эди”.\nЮқорида уламоларнинг у ҳақда айтган сўзларидан маълум бўладики, Ибн Ҳиббон роҳимаҳуллоҳ бир қанча илмларни пухта ўзлаштирган серқирра олим бўлган. Бинобарин, ҳаёти мобайнида бир қанча фанларга оид кўплаб асарлар ёзиб қолдирган. Лекин, минг афсуски, бизгача улардан айримларигина етиб келган. Бунга сабаб, ўтган мақоламизда айтиб ўтганимиздек, у барча китоб ва қўлёзмаларини бир кутубхонага жамлаб, уларни вақф қилиб кетгани ва йиллар ўтиб, кутубхонага талофат етиб, кўп манбалар изсиз йўқолгани бўлса керак. Қуйида улардан бизгача етиб келган ва келмаган айрим китобларини санаб ўтамиз.\nБизгача етиб келганлари:\n“Ал-муснадус-саҳиҳ ъалат-тақосийми вал-анвоъ”. Бу китоб ислом оламида “Саҳиҳи Ибн Ҳиббон” номи билан машҳур.\n“Ас-сиқот”. Ушбу китобда тобеинлар давридан бошлаб то ўзининг замонигача яшаб ўтган ишончли ровийларни жамлаган.\n“Маърифатул-мажруҳийн ваз-зуафо минал-муҳаддисийн”. Ушбу китобда ҳадиси қабул қилинмайдиган ишончсиз ва заиф саналган ровийларни жамлаган.\n“Равзатул-уқало ва нузҳатул-фузало”. Ушбу китоб одоб-ахлоқ ва яхши хислатлар мавзусида ёзилган.\nБизгача етиб келмаганлари:\n“Сифатус-солат” (Намоз тартиби).\n“Ал-ъалиму вал-мутааллим” (Устоз ва шогирд).\n“Ҳифзул-лисон” (Тилни сақлаш).\nМазкур китоблар Ибн Ҳиббон роҳимаҳуллоҳ ёзиб қолдирган юзлаб китобларнинг айримлари, холос.\nБутун умрини илм олиш ва тарқатиш йўлида сарфлаган бу буюк олим ҳаётининг охирги йилларини киндик қони тўкилган Буст шаҳрида дарс бериш ва китоблар ёзиш ила ўтказади. Ҳижрий 354 йилнинг шаввол ойида жума кечаси Ибн Ҳиббон роҳимаҳуллоҳ оламдан ўтди ва жума намозидан сўнг кутубхонаси яқинида дафн этилди.\nАллоҳ таоло Ибн Ҳиббонни раҳматига олсин, Расулуллоҳ соллаллоҳу алайҳи ва салламнинг ҳадиси шарифини ҳимоя қилиш ва тарқатиш йўлида сарфлаган жаҳди эвазига қиёматда у зот соллаллоҳу алайҳи ва салламнинг қўлидан Кавсар сувини ичишни насиб қилсин. Омин.\n “Сияру аъломин-нубало”, (16\_94).\nAvvalgi maqolaҚиёмат аломатлари: Ғайб ишларига иймон келтиришнинг аҳамияти (3)\nKeyingi maqola Сийрат: Рисолатдан олдинги ҳаётлари


Канаданинг Торонто шаҳрида топилган туннелнинг сири очилди, дея хабар бермоқда Meduza. Полициянинг жамоатчиликка ёрдам сўраб мурожаат қилгани фойда бериб, ушбу ер ости иншоотини қурган 20—30 ёшлардаги икки киши топилди.\nУлар буни шахсий сабабларга кўра — шунчаки «туннель қазимоқчи бўлиб» амалга оширган.\nПолиция ушбу эркакларнинг жамоатчилик хавфсизлигига зиён етказиши мумкин бўлган режалари бўлмаганини хулоса қилди. Тергов доирасида жиноий иш очилмаганлиги учун полиция туннелни қазиганлар ҳақида ҳеч қандай ахборотни ошкор қилмади.\nЭслатиб ўтамиз, сирли туннель 2015 йил ёзида Панамерика ўйинлари доирасида теннис бўйича мусобақа бўлиб ўтадиган кортлар яқинида топилган эди.\nЕр ости йўлагининг узунлиги тахминан 10 метр, кенглиги ва баландлиги 2 метрни ташкил этади. Шифт профессионал равишда қозиқоёқлар билан маҳкамланган.\nПатруль полициячиси уни 14 январда топиб олган, бу ҳақда расман 24 февраль куни маълум қилинган.\n12:01 Торонто марказида портлаш рўй берди


ЎзА - ...2050 йилда Ўзбекистоннинг 10 дан ортиқ космик сунъий йўлдошлари ва Ойда ўз ер майдони бўлади\n07.08.2018 17:42 Чоп этиш версияси\n...2050 йилда Ўзбекистоннинг 10 дан ортиқ космик сунъий йўлдошлари ва Ойда ўз ер майдони бўлади\nСир эмас, узоқ келажак ҳақида хаёл суриш, тасаввур қилиш кўпчилигимиз учун ёқимли машғулот. Айтайлик, 2050 йилда дунё ёки сиз фаолият юритаётган соҳа қай даражада тараққий этади?\n...2050 йилда Ўзбекистоннинг 10 дан ортиқ космик сунъий йўлдошлари, Ойда ўз ер майдони бўлади. Мамлакатимиз ер майдонининг 50 фоизини суғориш имконияти яратилади. Ер, геодезия, картография ва кадастр йўналиши бўйича алоҳида таълим муассасаси ташкил этилиб, ушбу соҳадаги барча техник ускуналар ўзимизда ишлаб чиқарилади. Тасаввур қилиб бўлмайдиган даражада инновацион технологиялар имкониятларидан фойдаланилади.\nБу Ер ресурслари, геодезия, картография ва давлат кадастри давлат қўмитаси тизимида меҳнат қилаётган бир гуруҳ фаол ёшларнинг 2050 йилда тизим қай даражада бўлиши тўғрисидаги тасаввурлари эди.\nУшбу тасаввурлар қўмита томонидан Тошкент вилояти Бўстонлиқ туманида “Ёшлар нигоҳи” шиори остида ўтказилган форумда баён этилди. Ёшларни ҳар томонлама қўллаб-қувватлаш, интеллектуал салоҳиятини рўёбга чиқариш, фикрини эркин баён этишни ўрганишини таъминлаш мақсадида ўтказилган форумда тизимда фаолият юритаётган 40 дан зиёд ёш иштирок этди.\nЁшлар форуми доирасида “Муаммо ва ечим” мунозараси, “Менинг ғоям” викторинаси, “Қўмита келажаги ёшлар нигоҳида” мавзусида давра суҳбати ўтказилди. Шунингдек, қўмита раиси А.Абдуллаев ва унинг ўринбосари М.Рўзметов ёшлар билан очиқ мулоқот қилди.\nФорумда фаол иштирок этган бир гуруҳ ёшлар махсус диплом ва эсдалик совғалари билан тақдирланди.


Қора бозорда иш қиладиганлар қаттиқ жазоланади — Президент\n10:10 / 28.12.2018\nПрезидент парламентга мурожаатномасида янги солиқ концепцияси ҳақида гапирди.\n«Фуқароларимиз солиқ тўлашдан манфаатдор бўлиши керак. 2019 йилдан жорий этиладиган солиқ концепцияси солиқ юкини камайтириш, содда солиқ тизимини қўллашни кўзда тутади. Бу шунингдек инвесторларни жалб этишда ҳам муҳим аҳамият касб этади.\nҲозирда ЯИМда яширин иқтисодиётнинг улуши катта. Бу мамлакат ривожига салбий таъсир кўрсатмоқда. Яширин иқтисодиёт улуши катта эканини депутатлар ҳам, бошқалар ҳам, ҳамма яхши билади.\nЁки иқтисодиётни ривожлантириш керак, ёки эски тос-ҳаммом бўлиб юраверишимиз керак.\nСолиқларни вақтида тўлаб юрадиган инсофли тадбиркорларни албатта рағбатлантирамиз. Албатта ҳаммага бир хил бўла олмаймиз. Яширин иқтисодиёт юритадиганларга, қора бозорда иш қиладиганларга жуда қаттиқ жазо берамиз. Бошқа йўли йўқ.\nМаълумки, солиқ ставкалари пасайтирилиши ёки айрим солиқлар бекор қилиниши билан бюджетга тушадиган маблағ ҳажми камаяди. Буни самарали солиқ маъмуриятчилиги орқали бартараф этиш ва бюджет барқарорлигини таъминлаш мумкин. Айнан шунга эришиш биринчи галдаги вазифамиздир.\nСолиқ маъмуриятчилиги шундай бўлиши керакки, қўшилган қиймат солиғи кенг жорий қилинса ҳам, бу ҳолат истеъмол товарларининг нархи ўсишига олиб келмаслиги зарур.\nКелажакда ҳамма бир хил бўлиши керак, бозор бешафқат, лекин шуни қилишимиз керак. Фалон фирма, фалон ташкилотга преференциялар берсак, ривожланиш бўлмайди. Солиқ имтиёзларини босқичма-босқич бекор қилишимиз керак.\nОғир йўлга ўтяпмиз, лекин битта шу тўғри йўл. Оғир лекин, барқарорлик йўли. Барқарор иқтисодиётни таъминлаймиз», деди президент.\n10:40 / 22.02.2019\nПрезидент Мурожаатномаси: тўлиқ матн\nҲукумат Мурожаатномада белгиланган ишлар бўйича ҳар чоракда парламентга ҳисобот беради\n14:50 / 28.12.2018\nЯнги солиқ тизими қўлга олинадиган маошларга қандай таъсир қилади?


Беларусь чемпионатини титратаётган Жасур Яхшибоев жамоасини ўзгартирди\nБеларусь чемпионатини титратаётган Жасур Яхшибоев жамоасини...\n11.07.2020 12:03 0 2048\nЖорий йилдан эътиборан Беларусь чемпионатида ҳаракат қилаётган ҳамюртимиз Жасур Яхшибоев ўз жамоасини ўзгартирди. Асли трансфер ҳуқуқи «Пахтакор» клубига тегишли бўлган ҳамюртимиз аввалига ижара асосида «Энергетик-БГУ» клуби сафида ўйнади.\nКлуб таркибида Жасур Яхшибоев ички чемпионат доирасида 14 та ўйинда майдонга тушиб, 9 та гол киритиб, 3 бор шерикларига самарали узатмани амалга оширди. Ёрқин дебютдан сўнг футболчимизга бир қатор кучли клублардан жиддий таклифлар туша бошлади. Яхшибоев улар орасидан айнан Беларусь чемпионатида иштирок этаётган «Шахтёр» клубини танлади.\nҲозирда 16 турдан сўнг 30 очко тўплаб турнир пешқадами бўлиб турган ушбу клуб мавсум якунида чемпионликни асосий мақсад қилган. Шу боисдан бу йўлда жорий йилги чемпионатнинг энг яхши футболчиси бўлиб турган Жасур Яхшибоевнинг хизматларига таянишга қарор қилишди.\nФутболчимизга янги клуби сафида янги марраларни заб этишида ва бу билан Европанинг энг кучли чемпионатлари клубларининг назарига тушишида омад тилаб қоламиз.\nЖисмоний тарбия ва спорт вазирлиги Жасур Яхшибоев\nСпорт 24/07, 17:22\nСуперлига қачондан давом этиши аниқ бўлди. Энди у ўзгача кўринишда бўлади\nСпорт 16/07, 14:09\nМадримов тез орада АҚШда жанг ўтказади


Тўй устига тўй қилган "Насаф" / CHAMPIONAT.asia\nТўй устига тўй қилган "Насаф"\n31 янв 2018 15:28\nТеглар : Насафўзбек футболиянварь ойиОЧЛ\nЯнварь ойи футболимиз учун жуда чиройли ва муваффақиятли келди.\nБу ойда футболимизда бир қатор ўзгаришлар, ютуқлар ва унутилмас онлар руй берди. Дастлаб Осиё чемпионатига тайёргарлик кўрган ёшлар терма жамоамиз Таиланддаги норасмий мусобақада ғалаба қозонди ва Хитойга хуш кайфиятда йўл олди. Кейинчалик Равшан Ҳайдаров жамоаси Осиёни қандай забт этганини такрор эслатиб ўтишга ҳожат бўлмаса керак. Айниқса Япония ва Жанубий Корея устидан қозонилган ғалабалар футболчиларимизнинг ўз кучига бўлган ишончини ошириш билан биргаликда, юртимиздаги ишқибозларнинг футболга бўлган муҳаббатини қайта тиклагандек бўлди.\nБу орада эндиликда Ўзбекистон Футбол Ассоцияциясига айланган ташкилотга янги раҳбар Ачилбай Раматов келди. Ҳисобот Сайлов Конференциясида Ачилбай Раматов жуда кўп йиллар давомида журналистлар томонидан айтилиб келинган, лекин эътиборга олинмаган гапларни, футболимиздаги муаммоларни йўқ қилиш учун бел боғлаганликларини алоҳида таъкидладилар. Муҳими, ЎФАнинг янги президенти Ачилбай Раматов томонидан футболимиздаги "ўйинлар" йўқ қилиниши маълум қилинди.\nРавшан Ҳайдаров шогирдлари эса кўп ўтмай Осиё забт этишди ва буни яна бир қувонарли тарафи шунда бўлдики, финал баҳсини шахсан Муҳтарам Президентимиз Шавкат Миромонович Мирзиёевни ўзлари томоша қилдилар. Бу эса футболимизга берилаётган эътибор янада кучайганидан далолат. Яхши ишлар бошланиши билан янги муваффақиятлар ҳам бошланди.\nБайрам устига байрам, тўй устига тўй. Кечаси тунда, қишнинг қаҳратон совуғига қарамасдан чемпион ёшларимизни қандай чиройли кутиб олинди. Бу онлар ҳар қандай юртдошимизга, айниқса футбол иҳлосмандларига ўзгача завқ берди. Футболчилар эса бундай ажойиб, фантастик муҳитдаги кутиб олишни тасаввур ҳам қилмаганликларини айтиб ўтишди.\nЭнди бевосита кечаги Қаршида ўтган баҳс ҳақида.\nЎйиндан бир кун олдин ҳамкасбим Толибжон Қосимов билан Қарши томон йўл олишга ҳозирлангандик. Аслида "Афросиёб" поезди билан Қаршига боришни, у ердаги ўйиндан олдин бўладиган барча расмий тадбирларни ёритишни мақсад қилгандик. Аммо поездга чипта топилмагач, таҳририятимиз раҳбарияти "Насаф" иштирокидаги баҳсни тўлиқ ёритиш мақсадида самолётга чипта излашга киришди.\nБиз билан битта рейсда учрашув ҳакамлари, "Насаф"нинг рақиби "Ал Файсали", куни кеча чемпионлик онларини бошдан кечирган ҳамда эйфорияда юрган "Насаф"нинг ёш ва эндиликда ҳақиқий етакчисига айланган тўрт нафар аъзолари учишди. Қаршидаги ноқулай об-ҳаво ва қалин ёғаётган қор туфайли 12:30 учиши керак бўлган самолёт салкам 5 соатга кечикди.\nБу орада эса 27 январь куни 120 дақиқа қорли майдонда "жанг" қилган Ғаниев, Ҳамробеков, захирадан майдонга тушган Нарзуллаев ва Абдихолиқов яна сарсон бўлишди. Улар ўйиндан кейин деярли дам олишмаган, бунга фурсат ҳам бўлмаганди. "Ал Файсали" вакиллари ҳам аэропортда анча асабийлашишди, Қаршига белгиланган вақтда боролмаганлари туфайли машғулотни ҳам, матбуот анжуманини ҳам ўтказиб юборишди. Жамоанинг режими бузилди. Камида аэропортда сайтимиз орқали Қаршидаги об-ҳаво ва "Марказий" стадиондаги қалин қорни кўриб ажабланишди.\nБиз эса чемпионлар билан анча суҳбатда бўлдик. Шуни таъкилаб ўтиш керакки, улар тунда халқимиз чемпионларни ажойиб кутиб олганидан сармаст эдилар. Ҳамробеков, Ғаниев, Абдихолиқов ва Нарзуллаев бундан тантанали ва файзли кутиб олишни ҳатто тасаввур ҳам қилмаганликларини айтишдан чарчашмади. Бобир Абхолиқов эса ҳаяжонланиб, ёшлигимда айнан шундай онлар бўлишини орзу қилардим. Бу орзуим амалга ошди, дея қувониб айтиб бераётганди. Улардан эса табиийки эртанги баҳсда майдонга тушишга тайёрмисизлар деб сўраганимизда, улар бир овоздан ҳа, деган жавобни беришди.\nЧарчоқчи десам, ака ҳозир чарқоқ ҳаёлга ҳам келмаяпти. Ватанимиз шаънини муносиб ҳимоя қилдик, энди клубимиз "Насаф"га муҳим баҳсда ёрдам беришга тайёрмиз, дейишди. "Пеле", яъни Бобир Абдихолиқов "Ал Файсали"га қарши ўйинни интиқлик билан кутганини, гарчи рейс чўзилиб, машғулотларга улгурмаган бўлсада, майдонга тушишга шай эканини алоҳида таъкидлаганди. Азиз Ғаниев эса Жанубий Кореяга урган голидан "Марказий" стадионда ҳам "такрорлаш" нияти борлиги ва буни уддалашга ваъда берганди. Кечаги ўйинда эса бу икки чемпионлар ўз ваъдаларини устидан чиқишди. Одил Ҳамробеков эса ўзидан талаб этилган ўйинни кўрсатди. Янги қурилаётган "Насаф"ни ҳақиқий таянчи эканини исботлади. Дониёр Нарзуллаев ҳам гарчи захирадан майдонга тушган бўлсада, бешинчи голда ўзининг муносиб ҳиссасини қўшди.\nҲайрон қолганим ва тан берганим, булар шунча чарчоқ, учишлардан кейин ҳам ҳеч нарса бўлмагандек бемалол ўйнашди. Ўйнаганда ҳам шунчаки сон сифатида майдонда қатнашишмади, аксинча учрашувда ҳал қилувчи ролни бажаришди. Яна бир қойил қолганим, қўрқмасдан ваъда беришди ва ўз сўзларининг уддасидан чиқишди. Равшан Ҳайдаров финалдан кейин кийиниш хонасида футболчиларга мурожаат қилиб, бежизга "эркак экансизлар", демаган экан. Буни кеча Ўзбекистон ёшлар терма жамоасидаги футболчилар амалда яна бир бор исботлашди. Бу гаплар қуруқ гаплигича қолиб кетмади. Тўғриси, ҳозир кўпчилик эйфорияда, футболчиларни айтмаса ҳам бўлади. Лекин уларни қанчалик кутишгани, қандай ҳажмдаги ишни бажаришганини бевосита кузатган ҳолда ортиқча бурттиришларсиз бу матнларни самиммий қоралаяпман.\nЯнги мавсумга тайёргарликни умуман бошқа таркибда ўтказган, ёшлар терма жамоасидаги футболчилар эса жуда кеч жамоа қўшилгани етмагандек, охирги кун ҳам белгиланган вақтда боролмай, бирорта машғулотда қатнашмай, шундоқ бошланғич таркибда майдонга тушиб, учрашув тақдирини ҳал этвориш ҳазилакам иш эмас. Камида жамоа янги, умуман бирга ўйнамаган, танимайдиган футболчилар қўшилган бўлса-я? Қойил, яна бир бор баракалла!\nБежизга учрашувдан олдин Рўзиқул Бердиев чемпион бўлган шогирдлари келишига ва уларни ёрдамига ишонаётганини айтмаган экан. Таркиб борасида танлови қолмаган Бердиев таваккал қилишга мажбур эди. Жамоа бутунлай янги, етакчилар эса деярли ўйин куни жамоага келган пайт Бердиев ўйинга керакли тактикани танлай олди. Ҳали мавсум бошланмагани, жамоага ўйин амалиёти етишмаслиги турган гап эди. Ҳамма жиҳатларни инобатга олган Бердиев, рақибни ўрганиш, таҳлил қилиш жараёнида иорданияликларнинг бўш нуқтаси, яъни ожиз жойини топа олди.\n"Ал Файсали" футболчилари гавда жиҳатидан анча йирик ва бақувват бўлишига қарамасдан, жамоа стандарт вазиятлари пайтида позицион хатоларга йўл қўйишини мураббий илғай олди. Натижада дастлабки иккита гол айнан стандарт вазиятидан кейин киритилди. Кейинги гол эса Азиз Ғаниевнинг индивидуаль маҳорати меваси бўлса, тўртинчи тўп Кенжабоевнинг техник салоҳияти пайтида ишланган пенальтидан урилди. Бешинчи голда эса захирадаги ягона чемпионни майдонга ташлаган мураббий бу сафар ҳам адашмади. Дониёр Нарзуллаевнинг чоғ кайфияти ва чемпионлик руҳи бу ўйинда унга ҳам ўз сўзини айтиш имкониятини берди.\nШу ўринда, жуда муҳим пайтда жамоасини муқаррар голлардан сақлаб қолган Санжар Қувватовнинг, жамоага Драган Черан тавсияси билан олиб келинган Славко Лукичнинг ажойиб ўйинини ҳам эътироф этиб ўтиш лозим. "Насаф", аниқроғи Бердиев бу сафар ҳам сифатли легионер танлашда адашмаганини кечаги баҳс кўрсатиб берди. Яхши, савияли легионер биринчи ўйиндаёқ қандай футболчи эканлигини исботлай олади, одатда.\nАйни пайтда легионерларни танлашда "Насаф"дан ҳар қанча ўрнак олса арзийди. Легионерлар эътибори билан қарайдиган бўлса, айни пайтда Ўзбекистондаги энг яхши жамоа "Насаф" эканлиги кўриниб турибди. Игорь Голбан ва Драган Черанга ортиқча изоҳ шарт эмас. Славко Лукич эса кечаги ўйини билан барчада илиқ таассурот қолдирди.\nТўп узатиш, тўпни ошириш, тезлик, техника, рақиб футболчиларини 1-2тасини алдаб ўтиш, зарба ва ҳимоядаги интеллекти юқори эканлиги кўринди.\nГарчи таблодаги ҳисоб йириклашиб кетган бўлсада, аслида "Ал Файсали" кутилганидек кучсиз рақиб эмас экан. Жамоа "Насаф"га етарлича қаршилик кўрсатди. Биринчи бўлимда Қувватов жамоани қутқариб қолмаганида, иккинчи бўлим умуман бошқа сценарий остида ўтиш эҳтимоли юқори эди. Айтмоқчи бўлганим, ҳисоб алдамчи. "Насаф" "Ал Файсали"ни рақиб жуда кучсизлиги учун ютмади. Аксинча, жамоанинг ҳозирги ҳолатидан келиб чиқиб тўғри танланган тактика ўз мевасини берди. Дарвоза томон 4 маротаба аниқ зарба йўллаб, 5та гол уриш ҳар доим ҳам насиб этмайди. Қолган кўрсаткичлар бўйича эса "Ал Файсали" устунликка эришди. Ташаббусни рақибга топшириб, ўз кучини кераклича тақсимлаган мураббий бу баҳсда ютди.\nГуруҳ босқичида Бердиев айтганидек, рақиблар янада жиддий ва кучли. Ўйинлар сифатли ва юқори даражада ўтади. Темп ҳам ошади. "Насаф" эса гуруҳ босқичи олдидан таркибини керакли футболчилар билан кучайтириши лозим. Захира ўриндиғини сифатли ва тажрибали футболчилар билан бойитиш талаб этилади. ОЧЛ гуруҳ босқичи учун жамоанинг захираси жуда торлик қилади.\nЖуда кучли совуқ ва қордаги аъло кайфият учун "Насаф"га раҳмат айтамиз. Футбол байрами кеча "аждарлар" томонидан давом эттирилди.\nУндан кейинги учрашув ҳақида гапириб ёки ёзиб мухлисларни кайфиятини туширмоқчи эмасман. Биз Қаршидаги баҳсни ёритиш мақсадида боргандик ҳамда ўша ўйин атрофидаги ва учрашувдан кейинги тассуротлар билан бўлишдик. "Пахтакор" учрашувига бошқа ҳамкасбимиз тўхталгани маъқулроқ. Фақат бир нарсани айтишни истардим, "шерлар" бошқа мураббий топишса, бу таркиб билан кўзланган мақсадга эришиш мумкин. Фақат кераксиз ва сифатсиз легионерларни жамоага олиб келган мураббийга ортиғидан кўп ишониб юбормаслик зарурлигини кечаги Қатардаги баҳс кўрсатиб берди. Кимлар "қовун" туширганию, уларни кимлар олиб келгани ҳақида ортиқча гапиришга ҳожат йўқ.\nМуҳими, январь ойи футболимиз учун барибир жуда омадли ва сермаҳсул келди. Йилни яхши бошлаб олдик. Айтади-ку, йилни қандай бошласанг, шундай давом эттирасан деб.\nЎзбек футболи учун 2018 йил ажойиб келишига умид қиламиз. Муҳими, старт яхши олинди. Буёғига Суперлигага айланадиган лигамиз "интригаси" мухлисларни шундоқ қувонтириб турса бас. Шундай давом этсак, ажаб эмас келаси йили январда ҳам яна бир катта муваффақиятни нишонласак.\nКўп нарса яхши ниятга ва унга элтувчи йўлга ҳам боғлик.\n"Спорт ТВ" 14:30дан бошлаб "Насаф" - "Қўқон-1912" учрашувини намойиш этади 10\nҲумоюн Муртазоев: “Терма жамоадан чақирув олиш ҳар бир футболчининг орзуси” 16\nРўзиқул Бердиев: “Ғалаба керак эди ва унга эришдик” 7\nСуперлига. Ҳумоюн Муртозаевниг дубли "Қўқон-1912"ни мағлуб этди 110


"Занги ота" мажмуаси ҳақида биласизми?\n- Фев 16, 2021\nТошкент вилояти Зангиота тумани ҳудудида ислом оламидаги муқаддас зиёратгоҳлардан бири - Занги ота мажмуаси қад ростлаб турибди.\nЗанги отанинг ҳақиқий исмлари Ойхўжа ибн Тошхўжа бўлган.\nУ кишининг асли туғилган ва яшаган маскани Шош (Тошкент) вилояти бўлиб, Тошкент билан Қовунчи оралиғидаги Занги ота номли қишлоқ ҳисобланади.\nБаъзи манбаларда Занги ота Тошкент шаҳрининг Самарқанд дарбоза кўчасидаги Занги ота маҳалласида туғилиб ўсган, деган тахминлар ҳам бор.\nЗанги ота Аҳмад Яссавийнинг тўртинчи шогирди Ҳаким отадан бир неча йил яссавия тариқатининг сир-асрорлари, одобини ўрганади ва илми зоҳирий ва илми ботиний йўриқларидан воқиф бўлади. Ҳазрат бутун умр одамларнинг молини боқиш билан шуғулланган, чўпонлик қилиб, ҳалол ризқ топиб, ҳаёт кечирган.\nЗанги ота ҳазратлари тариқат шайхларидан бўлиб, халқни доимо дину диёнатга, ҳалоллик, покликка даъват қилганлар.\nМаълумотларга кўра, ушбу улуғ зот милодий 1258 йил Тошкент яқинидаги ҳозирги Занги ота қишлоғида вафот этган.\nЗанги ота мақбарасининг бунёд этилиши билан боғлиқ ибратли ривоятлар ҳам, тарихий воқеалар ҳам бирдек чуқур рамзий маънога эга.\nРивоят қилишларича, Амир Темур Ясси қўрғонида Аҳмад Яссавий ҳазратларига мақбара қуриш ҳаракатини бошлаганида нима учундир иш ҳадеганда юришавермаган. Бу ҳолнинг сабабини билолмай, ҳайрон бўлиб юрганида бир кечаси тушига нуроний бир зот кириб, Яссавийга мақбара қуришдан олдин Занги отанинг қабрини обод қилиши кераклигини айтади. Шунда Амир Темур XIV асрнинг 80-йилларида Занги ота руҳини шод этиш учун мақбара ва масжид тиклашга киришади. Бу муҳташам ёдгорлик мажмуанинг қурилишини 1420 йили Мирзо Улуғбек тугаллаган. Ҳозирги пештоқ айнан Мирзо Улуғбек томонидан бунёд этилган.\nЎзбекистон Вазирлар Маҳкамасининг 2013 йилдаги тегишли қарори асосида Тошкент вилоятидаги Занги ота мажмуаси ва унга туташ ҳудудларда кенг кўламли қурилиш ва ободонлаштириш ишлари олиб борилди. Мажмуа ҳудудида 1 000 ўринли янги масжид, Ўзбекистон мусулмонлари идораси вилоят вакиллигининг биноси қурилди.\nЯнги лойиҳага биноан, мажмуага кириш дарвозаси қайта қурилди, чегара деворлари бошқатдан тикланди. Қадимги мадраса биноси тўла таъмирдан чиқарилди. Янги масжид олдида баландлиги 31 метр бўлган минора қурилди. Занги ота ва Анбар биби мақбаралари ҳам буткул қайта таъмирланди. Мажмуадаги 5 та гумбаз қайта тикланди. Мажмуа ҳудуди кенгайтирилиб, кўкаламзорлаштирилди. Бугун ушбу тарихий маскан мамлакатимиз ва хорижий зиёратчиларнинг севимли масканига айланган.\n1231 марта ўқилди\nДругие материалы в этой категории: « Олий маъҳадда “Қуръон мусобақаси-2021” кўрик-танлови бўлиб ўтди\t"Сирож солиҳ" жоме масжиди очилишидан фотолавҳа (20 та сурат) »


Райҳон Ғаниева қизи борлигини инкор этди - 22 Апреля 2013 - Dom.uCoz.Es\nГлавная » 2013 » Апрель » 22 » Райҳон Ғаниева қизи борлигини инкор этди\nЎзбекистонда хизмат кўрсатган артист Райҳон Ғаниеванинг қизи бор экан.\n- Райҳоннинг ашаддий мухлисиман. Яқинда одамлар орасида Райҳоннинг қизи бор экан, аммо у буни кўпчиликдан яширган экан деган гаплар тарқалди. Ростини айтсам, мен ҳам бу гап-сўзларга ишондим. Чунки яқинда Райҳоннинг висол оқшоми суратлари тарқалди. Ўша суратларда ҳам хонанданинг "Ойижон” номли қўшиғига ишланган клипида чиққан қизалоқ Райҳон ва Йигиталининг ўртасида ўтирибди. Тарқалган гаплар ростга ўхшайди, деб ёзади Гулҳаё.\nУшбу хат эгасининг фикрлари бизни ҳам қизиқтириб қўйди ва хонандага сим қоқдик.\nРайҳон: (кулиб) — Очиғи, шундай ширин қизалоғим бўлса, йўқ демасдим. Бу қиз дугонам Ширин Ғофурованинг фарзанди. Унинг исми ҳам Райҳон. Тўғрисини айтсам, бу йил фарзандли бўлиш ниятимиз йўқ эмас. Буёғи Яратганга боғлиқ.\nЭслатиб ўтамиз, Ўзбекистонда хизмат кўрсатган артист Райҳон Ғаниева 2012 йилнинг 16 ноябрь куни асли андижонлик бўлган актёр Йигитали Мамажоновга турмушга чиққанди. Тошкентдаги "Версал" ресторанида бўлиб ўтган ушбу висол оқшоми ўтган йилнинг энг шов-шувли воқеаларидан бирига айланди.\nКатегория: ШОУ-Бизнес | Просмотров: 411 | Добавил: gonch | Теги: борлигини, қизи, инкор, Ғаниева, РАЙҲОН, этди | Рейтинг: 0.0/0


R S2021-03-23T11:16:06+05:0023 Mart, 2021|Олтин қалам|\nҲЕЧ БИР ТАЪРИФ ВА ТАШБЕҲГА СИҒМАЙДИГАН ВАТАН,\nУНИ СЕВУВЧИ ҚАЛБЛАРДАДИР\nИнсоннинг эртанги кунга бўлган ишончи, қувончу, ширин ташвишлари замирида аслида Ватанга бўлган муҳаббат мужассам десак хато бўлмайди. Шунинг учун ҳам ота-боболаримиз бежизга “Қилаётган амалларимиз хайр-барокатли, юртимиз тинч, осмонимиз мусаффо бўлсин”, дея дуо қилишмайди.\nБир қарашда соддагина ҳамда деярли ҳар кун эшитиб ўрганиб қолганимиз ва ҳаёт синовларидан ўтган ушбу дуонинг таг-замирида эртанги қувончимиз бевосита юртимиз тинчлиги, Ватанимиз ривожи билан чамбарчас боғлиқ деган маъно мужассам.\nШу тобда мамлакатимиздаги умидли ёшларнинг қай бири билан суҳбатлашманг, “Келажакда, у ёки бу соҳани етук мутахасисси бўлиб, Ватаним равнақига ўз хиссамни қўшаман” ёки “Мусобақада албатта ғолиб бўлиб юртимиз байроғини юқори кўтараман” деган сўзларни кўзи ёниб айтади. Албатта, бу сўзлар бизга қанчалик баландпарвоз бўлиб туюлмасин, аслида улар самимий, қалбдан чиқаётган, беғубор иборалардир.\nИнсоният бор экан унга рағбат (stimulus), эртанги кунга ишонч бераётган – Ватанга бўлган муҳаббат ёки Ватаннинг ўзи нима деган саволга жавоб изланаверади. Биз ҳам ушбу мавзу доирасида бироз сўз юритсак ўринли бўлади.\nТан олиш керак энг кўп гапириладиган, ёритиладиган ё бўлмаса қаламга олинадиган мавзу ҳам айнан шу мавзу, барча бирдай тенг фикр билдириши мумкин бўлган ёки инсониятнинг даҳою-фақирлари юрак сўзларини билдирган, таъриф-тавсифлар берган мавзу (тушунча) ҳам айни шу десак ҳақиқатни айтган бўламиз.\nКўп қатори мен ҳам Ватан ўзи нима деган азалий саволнинг жавобини анча йиллардан бери излайман…\nАйниқса, ўттиз ёшимдан кейин юқоридаги саволнинг мен учун, юки оғирлашиб, салмоғи, масъулияти кун сайин ортиб бормоқда.\nАгар ўтган давр оралиғида яъни, ақлимни таниганимдан бери тахминан ўттиз-ўттиз беш ёшимгача Ватан ўзи нималиги, уни бир тугал таърифи борми деган савол юзасидан таассуротларимни содда, бадиий – публицистик ва салгина образли қилиб ифодалаб берсам, уларни қуйидагича келтириш мумкин:\n“Ватан”ни “Авесто”дан изладим, Спитамен суратига термулиб, чуқур ўй сўрдим, Қултегин ва Билгахоқон битигига кўз югуртирдим, Хос Хожибнинг “Қутадғу билиг”идан, Бухорийнинг “Ал- Жомеъ-ас саҳиҳ”и-ю, Термизийнинг “Суннан Термизий”сидан. Шу савол жавобини Фаробийнинг “Фозил одамлар шаҳри”дан, Берунийнинг глобусидан, унинг “Қадимги халқлардан қолган ёдгорликлари”дан, Ибн Синонинг “Тиб қонунлари”дан, Марғилонийнинг “Ал ҳидоя”сидан, Хоразмийнинг “Ал-жаъбр вал-муқобала”си ҳамда “Китоб сурат ул-арз”идан, Фарғонийнинг “Самовий ҳаракатлар ва умумий илми нужум”идан изладим.\nМангубердидан сўрадим, унинг сафдоши Темурмалик ҳам чуқур ўйга толди, кекса Кубро эса, отга қамчи солди, “Ё Ватан ё шарофатли ўлим” , – деб қолди.\nВатанни ҳамон таърифлаолмай, Амир Темурнинг мозий салтанатига термулдим, “Темур тузклари”ни варақладим, Улуғбекнинг “юлдузлари”дан, Навоийнинг ғазалидан, “Хамса”си, бари-бари асаридан, Бобурнинг кўз ёшидан томган рубоийлари, “Бобурнома”сидан, Авлонийнинг “Алифбосидан”, Фитратдан, Беҳбудийдан, Чўлпоннинг “Кеча ва кундузи” ва “халқидан”, Қодирийнинг “Ўтган кунлар”идан, Усмон Носирнинг хотиротидан , Ислом бобомнинг “Келажаги буюк Ўзбекистон”идан, Эркин Вохидовнинг “Ўзбегим”идан, Абдулла Ориповнинг “Ўзбекистон”идан” ўқидим.\nУлар Ватанга берган таърифлар турли-туман, чек-чегараси ва ўхшаши йўқ, шу билан бирга уларнинг барчаси ҳақ…\nЯна айтишдики, “Ватан – ҳеч кимга берилмас маъводир, дўшманнинг оёғи қирқиладиган табарук тупроқ. Ватан Она экан, яхши-ю ёмон боласин тишида тишлаб ўтар экан Ватан. Субхидамда, чол тушда, узун тун тараладиган Она алласи экан Ватан!”\nВатан – ота юрт, аждодларинг кўмилган қабристон, мунғайган пастаккина томли уй экан…Ота-онанг излари қолган кўчалар, биринчи бор қорни кўрган, ўйноқи қорга ҳайратланиб термулган жойинг экан Ватан. Ватан – биринчи бор баҳорни таниган, илк бор варрак учирган, биринчи марта ҳайитлик олган еринг, биринчи муаллимингни, биринчи муҳаббатингни таниган макон экан – Ватан.\nДавом этдиларки, “Ватан ордир, номусдир, қомусдир, шарафдир-шондир. Ватан – опа-сингил, ака-ука, қариндош уруғим…Ватан жигаргўшаларим юрти, отамни, мени ва фарзандимни тебратган бешик,ана шу табаррукбешик излари чизилган замин, ана шу муқаддас бешикнинг ғичирлаган куйи экан – Ватан!. Акам билан пойга ўйнаб кирар ҳовли-эшик экан – Ватан. Ҳа чиндан ҳам ўхшаши йўқ экан Ватаннинг, илоҳий тушунча экан Ватан, Ватан – саждагоҳ экан, онам каби қиблагоҳ, отам каби тоғ экан- Ватан.\nМурғак синглимни асраган каби муҳофаза қилинадиган, акамдан ғурурланган сингари ғурурланадиган, укамдан фахлангандек фахрланадиган, она ва опамнинг ибосидай пок хилқат экан, – Ватан! Фақат одамларигина эмас, бир сиқим тупроғининг иси ҳам азиз экан Ватаннинг.\nВатан нима деган соволимга ниҳоят жавоб тогандай бўлдим! Бундан қувондим.\nҲаётим давомида Ватанни англаш учун кўрган-билганларим, эшитган-ўқиганларим, йиққан маълумотлар, далилар, улар асосида ёзилган ҳамда уни англаб етиш ва таърифлаш учун сарфлаган меҳнатларим камми дедим?\nАлбатта кам – деди кўнглим.Ундан баттар ранжидим.\nНегаки, мен, юрт тарихини яхши ўзлаштирган, ўзлиги ва айниқса, Ватанини тўла англаган, севадиган, юртининг ҳар бир қарич ерини беш қўлдай биладиган инсон дея ўзимга баҳолаб юргандим.\nУ деди: Ватан ҳеч бир таърифга, ҳеч бир ташбеҳга сиғмайди, уни изоҳлаб берадиган тушунча йўқ – Ватан изоҳ доирасида эмас! Ватан бу – менинг мулким,– деди. Сенга ўхшаш, сендан-да минг карра улуғ инсонлар ҳам бу заминга келган ва келаверади. Уларнинг сон-саноғи, адоғи йўқ. Улар ҳам Ватанга, яъниким менинг мулкимга тугал таъриф топмаган ва топмаслар. Шу асосда сен ҳам асло ранжима! Билгинки, менинг мулким – мендадир, яъни англагинки, шунинг учун унга тугал таъриф фақатгина уни севувчи қалбларда мужассамдир… Тўғрида, ҳар бир инсоннинг қалбида ўз “Ватани” бор…\nБугун ёшим қирқдан ўтиб, Ватанга бўлган муҳаббат аслида ҳар бир шахс – инсоннинг қувончи, унга ҳақиқий рағбат берувчи бебаҳо неъмат эканлигини янада чуққуроқ англаб бораяпман.\nАгар санъаткор ўзи кўйлаётган сўзларини маъносини тўла англамай туриб ёки сўзни тўғри талаффуз қилмай Ватан, Ватан деб сохта нола қилса, жаҳлим чиқади. Ватан сўзи муқаддаску, нега тил учида айтасан? Ватанга муҳаббат илоҳийку, нега ноланг қалбдан чиқмайди? Ҳадиси шаърифларда келтирилганидек, “энг кучли муҳаббат яширин муҳаббатдир”, “Ватанга муҳаббат иймондандир” шундай экан ўша муҳаббатни “ёв”лардан яширмай ошкор айтишга жазм этибсан нега унда иймон билан айтмайсан? Нега қўшиғингда Ватанга бўлган чин ишонч сезилмайди?!\nКўп кузатаганимиз – айримлар ўз хизмат ёки лавозим вазифасини адо этаётиб, “Ватан равнақи, юрт фаравонлиги йўлида тинимсиз, кечаю-кундуз ишлаябмиз” деса, бу сўзлар эриш туюлади? Уларга қарата аслида бу бурчингиз, сизга ишонч билдирган халқ ва Ватан олдидаги хизмат вазифангиз эмасми дегим келади.\nШунинг учун ҳам ўз манфаатини юрт манфаатидан устун қўядиганларга тоқатим йўқ, ким бўлишидан қатъий назар билибми ёки билмайми жонажон Ватанимиз шаънига хоҳ ичкаридан хоҳ ташқаридан бўлсин салбий сўз айтадиганларни, келтирадиганларни ёхуд ана шундай муҳит яратишга уринаётганларни, халқаро майдонларда унинг номига соя солмоқчи бўлганларни кўргани кўзим йўқ…\nҚилаётган эзгу амалларимиз хайр-барокатли, юртимиз тинч, осмонимиз мусаффо, кириб келаётган эзгу ва қутлуғ айём – Мустақиллик куни барчамизга муборак бўлсин!\nHUMAN.UZ ахборот портали 21.08.2020 йил


ИнтерФУТБОЛ :: «Хетафе»ни нега ёқтиришмайди?\n«Хетафе»ни нега ёқтиришмайди?\nМАДРИД ЖАМОАСИНИНГ ОҒИР ҚИСМАТИ. Камтарин «Хетафе»нинг Ла-лигадаги шашти сира пасаймаяпти. Испания пойтахтига туташ шаҳарча жамоаси финишга 4-ўринда қадам қўйиб, Чемпионлар Лигасининг қимматли йўлланмасига эга чиқсами, бу нафақат Пиреней ярим оролидаги мухлислар, балки бутун еврофутбол шинавандалари учун асосий «сюрприз» бўлади... Гап еврокубокларда жуда кам кўриниш берадиган жамоа ҳақида кетмоқда. Аниқроқ айтсак, «Хетафе» ҳаттоки, Европа Лигасида атиги 2 мартагина иштирок этган. Қолаверса, жамоа бундан 2 йилча олдин Сегундага тушиб кетганди, тўғри, бир мавсумдан кейиноқ яна кучлилар қаторига қайтди. Бироқ Испанияда камтарин «Хетафе»нинг ҳозирги муваффақиятларидан ҳеч ким алоҳида қувонаётгани йўқ. Нега? Сабаб нима?\nКатта натижалари билан ажралиб турмайдиган «Хетафе»га нисбатан нафрат билан қарашларининг асоси нима? Гап шундаки, жамоа охирги 10 йиллик давомида ўзига анчагина душманлар орттириб олди. Бундан 1 ойча муқаддам Валенсияда чоп этиладиган Las Provincias нашри шу мавзуни кўтариб, ғалати саволни ўртага ташлади: «Ўзи Хетафе қаерда жойлашган?» Хуллас, журналистлар шу номдаги шаҳар борлигига шубҳа билан қараш асносида клубга яна бир бора «зарба» беришди. Хўш, «Хетафе»ни нега ёқтиришмайди? «Испанияда бу клубни яхши кўришмайди? Йўқ, у шунчаки, бизни мутлақо қизиқтирмайди, - деб ёзади ChildishCoutinho фойдаланувчиси. - Ҳаттоки, шахсий фанатлари ҳам «Хетафе»га бефарқ қарашганидан кейин яна нима дейиш мумкин?»\n1. «Хетафе» мухлиси йўқ клуб мақомини олган. Жорий мавсум жамоанинг ўз майдонидаги ҳар бир ўйинини ўртача ҳисобда атиги 10451 киши бевосита стадионда кузатмоқда. Бу Ла-лигадаги 18-кўрсаткич ҳисобланади. Ваҳоланки, «Хетафе» кўп йиллар бадалига энг яхши мавсумини ўтказмоқда ва кучли тўртликка кириш учун реал даъвогарлик қилмоқда. Ҳаммаси географияга боғлиқ. Хетафе шаҳарчаси пойтахт теварагида жойлашган. Демакки, клубнинг манзил бобида омади юришмаган. Ахир пойтахтликлар бир томонда қудратли «Реал», иккинчи тарафда ўз анъаналарига эга «Атлетико» турганида «ғариб»гина «Хетафе»га кўнгил беришармиди? Қисқаси, Испания пойтахтида бу клубга эътибор пастлиги табиий ҳол. Айнан шунинг оқибатида бечора «Хетафе» кулфат ва дашномлар остида қолмоқда. «Ҳеч кимни қизиқтирмайдиган жамоа Ла-лигада нима қилади? Ундан қандай наф бор?» Испанларни шу каби саволлар қийнамоқда, чунки улар буни мантиқсизлик ўрнида кўриб, бемаъниликка тоқат қилолмайдилар.\n2. «Хетафе» президенти ўз клуби қолиб, «Реал»га мухлислик қилади. Ҳар ҳолда, 3 йилча олдин «Барселона» вакили Жерар Пике шу ҳақда гапирганида, «Хетафе» раҳбари футболчининг киноясига ҳеч қандай муносабат билдиргани йўқ. «Ҳаммамиз анчадан биламизки, «Хетафе» президенти Анхель Торрес - ғирт «мадридчи». У қачондир «Реал» раҳбари лавозимини эгаллаш орзусида...», - деганди тили бўйи каби «узун» Пике ўшанда. Торреснинг ўзи эса ҳамиша «Реал»дек гранд билан ҳамкор мақомидаги клуб тепасида эканлиги билан алоҳида фахрланиб келган. Чунончи, Торрес шу ҳамкорлик эвазига «Мадрид» футболчиларини ўз жамоаси сафига осонгина чорлаш имкониятига эга, албатта, унинг таркибига киролмаганларни. Мухлислар эса бунга жим қараб турмайдилар: улар «Хетафе»га «Реал Мадрид Б» лақабини беришган.\n3. «Хетафе» асосан ҳимоявий футболга таянади. Кўпчилик жамоа бош мураббийи Хосе Бордалас ҳақида ҳали бирор гап эшитмаган бўлса керак. Бу ҳам оддий ҳолат: у фаолияти давомида катта клубларни кўрган эмас. Тўғри, жорий мавсум воқеалари таъсирида Бордалас шахсига қизиқиш анча ошди, ҳаттоки, айрим машҳурроқ жамоалар унга таклиф тайёрлаётгани хусусида ҳам хабарлар йўқ эмас. Ҳозирда «Хетафе» устозини кимсан Диего Симеоне билан таққосламоқдалар. Зеро, Хосе худди аргентиналик мутахассис каби пракматик футболнинг «жинни»си. Қаранг, «Хетафе» жорий мавсум ўйинларида тўп назорати бўйича ўртача 42,5 фоизлик кўрсаткич қайд этмоқда. Аниқ узатмалар фоизи эса 64,1га тенг. Хуллас, жамоа ҳар икки йўналишда Ла-Лиганинг энг паст кўрсаткичларидан бирига эга. Шунинг баробарида Бордалас шогирдлари 28та турда атиги 24та гол қўйиб юборишди. Буниси Примеронинг 3-яхши натижасидир. 28-турдан ке-йинги ҳолат бўйича айтсак, фақат «Атлетико» ва «Валенсия» клублари «Реал Мадрид Б»дан кўпроқ гол қабул қилган. Қаранг, Хосе Бордалас йўлга қўйган ҳимоя «Барселона» ва «Реал»никидан ҳам кучлироқ... Айни чуқур ҳимоя тактикаси самараси ўлароқ, «Хетафе» ҳозирда турнир жадвалининг юқори қисмида бормоқда. Бироқ натижаларнинг кескин яхшиланиши ҳам самара бераётгани йўқ: «Хетафе» ҳамон мухлислар ўртасида ҳурмат қозонолмаяпти, унга нисбатан нафрат ҳисси пасаймаяпти.\nУмуман, «Хетафе» Испаниянинг бошқа клубларига сира ўхшамайди. Айтиш жоиз, футбол испанлар учун - тоза сиёсат. «Барселона» ўйинлари вақти трибуналарда ҳилпирайдиган Каталония байроқларини кўз олдингизга келтиринг. Бошқа бир мисол: Бильбаонинг «Атлетик» жамоаси таркибида ҳалигача фақат баск миллатига мансуб футболчилар ўйнашади. Бундан хулоса шуки, испанлар футбол кўриш асносида ўз қарашлари ва нимага мойил эканликларини дангал кўрсатишни хоҳлашади. Қарашлар эса турфа хил: кимлардир халқ мустақиллигини ёқлашади, бошқалар Испания ичида бирдамлик ҳукм суришига тарафдорлар. Бироқ «Хетафе» бу масалада нафақат Примеро, балки Сегунда иштирокчилари орасида ҳам катта ролга эга эмас. Бу худдики, ғоясиз ҳаракатдек... Аслида Мадрид теварагидаги клубнинг обрўси анча олдин, Торреснинг президентлик даври бошланишига қадар тўкилган. Дейлик, 1976 йили жамоа расман «Хетафелик «Реал» мухлислари», деб номланган. Кўринишидан, ўша тушунарсиз ном таъсиридан қутулиш осон эмас, чоғи. «Хетафе»нинг Ла-лигада кучли тўртликдан жой олишга шайланаётгани ҳам ёрдам бермаётган экан, бирор гап айтиш мушкул...\n«Хетафе»ни севиш учун асослар\nАлбатта, камтарин клуб ўзига хос жиҳатларга ҳам эга. Мана, уларнинг айримларига эътибор қаратинг:\nuw Журналист Сид Лоунинг ҳисоблашича, «Хетафе» асосий таркибида ўйнаётган футболчилар трансферининг умумий баҳоси атиги 4,2 миллион еврога тенг. Ҳа, шундай арзон ўйинчилар билан ҳам жаҳоннинг энг кучли лигаларидан бирида етакчилар қаторида бориш мумкин. Бунинг учун «Хетафе» фақат ва фақат олқишга муносиб.\nuw Франциялик Матьё Фламини эсингиздами? «Арсенал» ва «Милан»нинг собиқ ярим ҳимоячиси ҳамон катта футбол ичида. Тўғри, у «Хетафе» сафида майдонга жуда кам тушмоқда (жорий мавсумда атиги 7та ўйинда кўриниш берди), лекин имкониятга эга бўлганида, яккакурашлардаги устунлик бобида ажойиб кўрсаткич қайд этмоқда.\nuw «Хетафе» 28та тур ҳолатига кўра, Ла-лигада ижобий тўплар нисбатига эга «Барселона», «Реал», «Атлетико», «Валенсия» ва «Севилья» (бундай жамоалар атиги 6та!) қаторида.\nҲа, испанларда «Хетафе»ни ёқтирмаслик учун сабаблар етарли, аммо жамоани қўллаб-қувватлайдиганлар сафи лоақал ҳозир бироз узайса эди. Ҳар ҳолда, хетафеликлар арзимас таркиб билан ЧЛ йўлланмасига қўл узатишмоқда. Улар шу кетишда яна 2 ойдан сўнг янги тарих битишлари ҳеч гап эмас, ахир.\n16:49 Яя Туре Хитой клуби билан шартнома имзолади (0)


ТИНЧЛИК САБОҚЛАРИ - Ўзбекистон овози газетаси\nМирзо Улуғбек номидаги Ўзбекистон Миллий университетида Ўзбекистон Халқ демократик партияси томонидан «Ёшларни ёт ғоялар ва турли қарашлар таъсиридан асраш — мақсадимиз» лойиҳаси доирасида «Мен мамлакатимда тинчликни таъминлайман» мавзуида давра суҳбати ўтказилди.\nПартия фаоллари, олий ўқув юртлари профессор-ўқитувчилари, талабалар иштирок этган тадбирда Ўзбекистон Халқ демократик партияси ёшларнинг жамиятда муносиб ўринга эга бўлишига кўмаклашиш, илғор ташаббусларини қўллаб-қувватлашда фаол иштирок этаётгани таъкидланди.\nМамлакатимизда навқирон авлоднинг замонавий билим ва касб-ҳунар сирларини эгаллаши, истеъдод ва салоҳиятини юзага чиқариши, ҳеч кимдан кам бўлмай улғайиши йўлида барча шарт-шароит яратилаётир.\n— Учрашувда мамлакатимиз тараққиёти, халқимиз фаровонлигини юксалтириш йўлида олиб борилаётган ислоҳотларнинг мазмун-моҳияти аниқ мисоллар билан тушунтириб берилди, — дейди университет талабаси Ёдгора Шукурова. — Президентимиз раҳнамолигида биз ёшларга яратилаётган кенг имкониятлардан фойдаланиб, ўқишда ва ишда юқори марраларни забт этиш, Ватанимиз равнақига муносиб ҳисса қўшиш муқаддас бурчимиздир.\nДавра суҳбатида мамлакатимиздаги тинчлик-осойишталикни асрашга бағишланган видеофильм намойиш этилди. Ёшларнинг мавзу юзасидан саволларига мутахассислар жавоб берди.


ТУРКИСТОН КЎКБЎЙИНИ (Leuciscus idus)\n3(NT): Йўқ бўлиб кетиш эҳтимолига яқин Орол эндемик кенжа тури.\nАмударёнинг қуйи қисмидаги сув ҳавзалари; ўтмишда Оролнинг чучуклашган қисмларида ҳам бўлган. Ўзбекистондан ташқарида: Қозоғистон, Туркманистон. Ўрта ва Шарқий Европада, Сибирда – бошқа кенжа тури.\nУнча катта бўлмаган кўлларда, камдан-кам ҳолларда дарёларда яшайди.\nАйрим жойларда ва кам миқдорда учрайди. Сонининг аҳён-аҳёнда кескин ўзгарган даврлари маълум. Ҳозирги кундаги ҳолати номаълум.\nЧучук сувларда турғун ҳаёт кечирувчи балиқ. 3–4 ёшда жинсий вояга етади. Урчиши – март-апрелда. Серпуштлиги – 30–80 минг увулдириқ атрофида. Сув ҳашаротларининг личинкалари, сув ўтлари ва майда балиқлар билан озиқланади.\nСув ҳавзалари табиий сув режимининг ўзгариши ва сувининг ифлосланиши, Орол денгизи сатҳининг пасайиши ва сувининг шўрланиши, келгинди балиқлар рақобати.\nСонини мукаммал ўрганиш, кенжа турнинг яшаш жойларида муҳофазасини ташкиллаштириш лозим.


ЁШ ИЖРОЧИЛАР МАҲОРАТИ\nЁшларнинг санъатга бўлган қизиқишини янада ошириш мақсадида вилоят маданият бошқармаси, Қарши ихтисослаштирилган санъат мактаби жамоаси ҳамкорлигида тайёрланган концерт дастурига болалар мусиқа ва санъат мактаблари ўқувчилари, мусиқа санъати ихлосмандлари, кенг жамоатчилик таклиф этилди.\nОркестр дастури репертуаридан "Уйғониш", "Ишқ айлади", "Сўлим баҳор", "Озарбайжон марвариди", "Мелодрама", "Обливион", "Қўғирчоқ қўшиғи", "Гранада" каби ўнлаб ўзбек ва жаҳон мусиқа дурдоналари жой олган.\nАйниқса, яккахон ижроларда республика ва халқаро танловлар совриндорлари, истеъдодли ижрочилар Малика Пармонова, Содиқ Сайимов, Илёс Муҳаммадиев, Алибек Мадатов, Шехреза Омонованинг чиқишлари томошабинлар томонидан олқишлар билан кутиб олинди.\n- Куй киши кўнглига ҳузур бағишлаб, уни ором сари етаклайди, - дейди дирижёр Аббос Аҳмедов. - Юракни жунбишга келтириб янграган ҳар бир оҳанг инсон хотирасида узоқ вақт муҳрланиб қолади. Уни қайта-қайта тинглагинг келади. Бугун истеъдодли ёшлар томонидан ижро этилаётган куйларни тинглаб, уларнинг ижро маҳоратига тан берасиз. Бундай истеъдод эгаларининг жаҳон саҳналарида бир қатор муваффақиятларга эришаётганидан эса қалбинг ғурурга тўлади.


Норма ижодкорлигида муаммоларнинг мавжудлиги сифати паст НҲҲлар қабул қилинишига олиб келиб, амалдаги қонун ҳужжатларига кўп миқдордаги ўзгартиш ва қўшимчалар киритилишига сабаб бўлмоқда. Бу эса ўз навбатида, ижро ҳокимияти органларининг сезиларли ресурсларини ўзига тортиб олади, мамлакатда бизнес юритишнинг келажакка ишончини пасайтиради ва инвестицияларни жалб қилинишига тўсқинлик қилади. Ушбу лойиҳа норма ижодкорлиги соҳасида йиғилиб қолган муаммоларни бартараф этиш, қонун ҳужжатлари таъсирини баҳолаш тизимини янада такомиллаштириш, НҲҲларнинг асосланганлиги, сифати ва самарадорлигини, аҳолини норма ижодкорлиги жараёнига жалб қилинишини ошириш, шу асосда халқ билан самарали мулоқотни таъминлаш, 2017 – 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ва Ўзбекистон Республикасида Маъмурий ислоҳотлар концепциясида белгиланган вазифаларни изчил рўёбга чиқариш мақсадида ишлаб чиқилди\n"норма ижодкорлиги барча босқичларида асослантирилмаган ва иқтисодий жиҳатдан мақсадга мувофиқ бўлмаган қарорларнинг тайёрланиши ва қабул қилинишига йўл қўймаслик" жумласи қуйидаги тарзда ифодаланиш лозим:\nнорма ижодкорлигини барча босқичларида асослантирилмаган ва ижтимоий-иқтисодий жиҳатдан мақсадга мувофиқ бўлмаган қарорларнинг тайёрланиши ва қабул қилинишига йўл қўймаслик;\nRavshanov Oybek Xayrulloyevich\nБиринчи тартиб рақамдаги "НҲҲ лойиҳаси ишлаб чиқилиши билан боғлиқ фойда ва харажатларни таҳлил қилиш методикасини ишлаб чиқиш ва тасдиқлаш".бўйича чора-тадбирларда, Молия вазирлиги ва Савдо-саноат палатаси асосий ижрочи сифатида киритилиши лозим. Бундан ташқари Лойиҳаларни бошқариш миллий агентлигини ҳам жалб этиш мақсадга мувофиқдир.\nЯна бир муҳим жиҳат, айрим бандлар бўйича масъул ижрочилар сафига тадбиркорлик субъектлари вакилларини ҳам жалб қилиш керак бўлар, ахир бу ҳужжат кўпроқ уларнинг манфаатлари учун ку.\nЛойиҳанинг муҳокамасини ўтказиш Лойиҳанинг муҳокамасини ўтказиш 12.01.2018-28.01.2018 Ўзбекистон Республикаси Адлия вазирлиги


БИДЪАТНИНГ ТАЪРИФИ ВА ТУРЛАРИ. (биринчи мақола)\n«Бидъат»нинг шаръий истилоҳи – таърифига келадиган бўлсак, уламолар бу масалада бир хил фикрга иттифоқ қилмаганлар. Мазкур таърифларнинг ҳаммасини жамлаб таҳлил қилган мутахассислар уларни икки асосий йўналишга тақсимлайдилар.\nБу йўналишдаги уламолар бидъатни, ибодатларда бўлсин, одатларда бўлсин, яхши бўлсин, ёмон бўлсин, Қуръон ва Суннатда йўқ ва янги пайдо бўлган нарса деб таърифлайдилар. Бу йўналишдаги таърифларнинг маъносини ўзида тўла акс эттирган таъриф Изз ибн Абдуссаломнинг таърифи бўлиб, унда: «Бидъат Расулуллоҳ соллаллоҳу алайҳи васалламнинг даврларида бўлмаган нарсадир», дейилган.\nИмом Ибн Ражаб Ҳанбалий айтадилар: “Бидъат шариатда асоси йўқ нарсани пайдо қилишдир, аммо шариатда далилли асосга эга нарсалар бидъат бўлмайди”. Бу маънодаги таърифлар бошқа ишончли олимлар томонидан ҳам қилинган бўлиб, уларнинг хулосасига кўра бидъат – пайғамбар соллаллоҳу алайҳи ва салламдан етиб келмаган амал бўлишдан ташқари, ўша амалга шаръий асоснинг йўқлиги ҳам талаб этилади.\n1. Вожиб бидъат. Наҳв илмини ўрганиш, мутакаллимларни далилларини, кофирлар ва аҳли бидъатларга раддия бўлиш учун, назм қилиб китоб ҳолига келтириш ва шунга ўхшаш нарсалар бидъатнинг шу турига киради. Чунки бу илмларни билмасдан Қуръон ва Суннатни яхши тушуниб бўлмайди. Бу икки манбани ўрганиш вожиб. Вожибни бажаришга хизмат қиладиган нарса ҳам вожиб бўлади. Демак, Қуръон ва Суннатни ўрганиш учун мазкурларни ўрганиш вожиб. Масалан наҳв илми Расулуллоҳ соллаллоҳу алайҳи васалламнинг даврларида бўлмаган. Ҳазрати Али розияллоҳу анҳунинг даврларида наҳв илмини ўрганиш борасида биринчи қадам қўйилди.\n2. Ҳаром бидъат. Қадария, Жабрия, Муржиъа ва Хавориж мазҳаблари. Булар ҳам Расулуллоҳ соллаллоҳу алайҳи васалламнинг даврларида бўлмаган. Уларнинг ҳаммаси кейин чиққан ва Исломга қарши ақийда ва фикрларни ўзларига шиор қилиб олган. Бу мазҳабларга юрганлар диндан чиққан ҳисобланади.\n3. Мандуб бидъат. Мадрасалар ташкил қилиш ва таровеҳ намозига ўхшаш нарсалар. Булар ҳам Расулуллоҳ соллаллоҳу алайҳи васалламнинг вақтларида бўлмаган, кейин йўлга қўйилган ва фойдали бўлгани учун мандуб деб баҳоланган.\n5. Мубоҳ бидъат. Намоздан кейин қўл бериб кўришиш ва емоқ, ичмоқ, киймоқда лаззат ва чиройни ихтиёр қилиш кабилар.\n1. Жарир ибн Абдуллоҳ розияллоҳу анҳудан ривоят қилинади: «Пайғамбар соллаллоҳу алайҳи васаллам: «Ким Исломда гўзал суннат пайдо қилса ва ундан кейин ўша суннатга амал қилинса, унга ўшанга амал қилганлар ажрига ўхшаш ажр, уларнинг ажридан бирор нарса ноқис қилинмаган ҳолда ёзилиб туради. Ким Исломда бир ёмон суннат пайдо қилса ва ундан кейин ўша суннатга амал қилинса, унга ўша амал қилганлар гуноҳига ўхшаш гуноҳ, уларнинг гуноҳларидан бирор нарса ноқис қилинмаган ҳолда ёзилиб туради», дедилар».\n2. Абдурраҳмон ибн ал-Қорий розияллоҳу анҳудан ривоят қилинади: «Умар ибн Хаттоб розияллоҳу анҳу билан Рамазон кечаларининг бирида масжидга чиқдим. Қарасак, одамлар гуруҳ-гуруҳ билан тарқоқ ҳолларида: кимдир ўзи намоз ўқимоқда, кимдир намоз ўқиса бир неча киши унга иқтидо қилмоқда. Шунда Умар: «Менимча ана уларни бир қори (орти) га жамласам яхши бўлади», деди. Сўнгра уларни Убай ибн Каъбнинг ортидан жамлади. Кейин, бошқа бир кечада мен яна у билан чиққанимда одамлар қориларга иқтидо қилиб номоз ўқишар эди. «Бу қандоқ ҳам яхши бидъат. Бу вақтда ухлаб ётганларидан кўра қоим бўлганлари афзал», деди ҳазрати Умар. Кечанинг охирида, демоқчи. Одамлар кечанинг аввалида қоим бўлишар эди».\n3. Мужоҳид розияллоҳу анҳудан ривоят қилинади: «Урва ибн Зубайр билан бирга масжидга кирдик. Қарасак, Абдуллоҳ ибн Умар Оиша розияллоҳу анҳонинг ҳужраси олдида ўтирган экан. Одамлар бўлса, жамоат бўлиб зуҳо намози ўқимоқдалар. Биз Ибн Умардан уларнинг намози ҳақида сўраган эдик, “Бидъат” деди».\nКўпчилик мазкур таърифга биноан бидъатни иккига тақсимлаб қўя қоладилар ва бидъат икки хил: яхши ва ёмон бидъат, дейдилар.\nИккинчи йўналишдаги уламолар имом Молик, Шотибий, Туртиший, ҳанафийлардан имом Шумунний ва Айний, шофеъийладан Байҳақий, Ибн Ҳажар Асқалоний ва Ибн Ҳажар Ҳайсамий, ҳанбалийлардан Ибн Ражаб ва Ибн Таймияларнинг фикрича, бидъатнинг барчаси – ибодатдагиси ҳам, одатдагиси ҳам залолатдир.\n Имом Муслим ва Аҳмад ривоят қилган.


Сўх туманига неча нафар қирғизистонлик келиб, даволангани маълум бўлди\nСаломатлик / Юртимизда A A A\nКеча, 13 май Шавкат Мирзиёев раислигида Фарғона вилояти фаоллари билан йиғилиш бўлиб ўтди. Йиғилиш аввалгиларидан ўзгачароқ форматда бошланди –соҳа масъуллари, вазирлар ва ҳокимларнинг ҳисоботи, Фарғона юзасидан таклифларини эшитишга кўпроқ вақт ажратилди.\nЖумладан, Сўх ҳокими Сайидмусаев Сайидбаҳром тумандаги вазият ҳақида маълумот берди. Сўнгги йилларда Сўх туманида барча соҳалар кесимида ўсиш кузатилаётгани, масалан, биргина тиббиёт соҳаси бўйича Сўх туманига қўшни Боткен вилоятидан 840 нафар қирғизистонлик келиб, даволаниб кетгани таъкидланди. Мавжуд имконият ва талабдан келиб чиқиб, тиббиёт туризмини Сўхнинг янги ўсиш нуқтаси сифатида ривожлантириш режа қилинаётгани маълум қилинди. Бундан ташқари Сўхда Ўзбекистон касаба уюшмалари Федерация томонидан янги соғломлаштириш марказлари қурилмоқда.\nШунингдек, Сўх ҳокими Президентга мурожаат қилиб, туманнинг ўзига хослигидан келиб чиқиб, сўхлик ёшлар учун олий таълим муассасаларига кириш учун алоҳида квоталар ажратишни илтимос қилди. Давлат раҳбари олий ва ўрта махсус таълим вазири Абдуқодир Тошқуловга мазкур масала бўйича пухта ўйланган ва асослантирилган таклифлар ишлаб чиқиш топшириғини берди.\nКиритилди: 11:03 14.05.2022. Ўқилди: 1569 марта. Фикрлар сони: 0 та.